Back PRIVREDA PREDSTAVLJAMO Dragan Jovanović : Topoli potrebni investitori koji će se oslanjati na kooperante\nsreda, 27 april 2016 22:00\nGospodin Jovanović je istako da će firme poput PIK-a „Oplenac“ omogućiti dalji razvoj velikog broja registrovanih gazdinstava u opštini i čitavoj Šumadiji. Vinarija u narednom periodu planira proširenje na 65 do 70 ha u vlasništvu ili zakupu, ali i do 300 ha kooperantskih ugovora.\n- To je ono što je srpskim seljacima bilo neophodno u proteklom periodu da bi imali sigurnu proizvodnju. Kooperantskim ugovorom, koji će biti zaključen na 15 godina, biće garantovana otkupna cena u evrima po srednjem kursu na dan isporuke, a proizvodnja, od kalemova, preko hemije, veštačkog đubriva i svega neophodnog za proizvodnju Ali, da bi proizvodnja bila ozbiljna predviđeno je da se ugovornom obavezom zemljište stavi pod hipoteku. Imamo veliki broj ljudi iz opštine, koji su živeli u Kragujevcu, Beogradu, ostali bez posla, ali sa nasleđenom okućnicom, i ovo je njihova šansa da pokrenu svoj biznis. Ovakvih firmi, kao centara okupljanja velikog broja kooperanata, nadamo se da će već u narednih godinu-dve biti više, i to će biti pravi zamajac čitavog ovog kraja - objasnio je gospodin Jovanović, predstavivši model po kome će opština Topola u narednom periodu uticati na razvoj ovog kraja.\nIstakao je i da je PIK „Oplenac“ samo jedna od vinarija koju će pratiti lokalna samouprava koja podržava sve ozbiljne ulagače, a ne daje subvencije tzv. šrafciger indrustrijama koje radnicima daju platu od 200 evra. Interes opštine je da se privuku pravi investitori koji će „podići“ veliki broj registorvanih poljoprivrednih gazdinstava. U Topoli trenutno ima preko 3,5 hiljade registovaranh gazdinstava i po tome je, u odnosu na broj stanovnika, Topola prva u Srbiji. U Topoli trenutno ima preko 400 gazdinstava koja su u PDV-u sa prometom većim od osam miliona dinara na godišnjem nivou. U opštini Topola, koja se proteže na 365km2, je više od 11,5 hiljada hektara pod najkvalitetnijim voćem. Na tržište Ruske Federacije je u toku 2015. godine ostvaren izvoz od preko 15 miliona evra samo voća u konzumnom stanju. Firme u kojima su vlasnici ruski državljani, kao što je slučaj sa PIK „Oplenac“ (vlasnici su Andrej Semikin i Nebojša Jocić), imaju još veće mogućnosti.\n- Lokalna samouprava je u prethodnim godinama mnogo pomogla da pre svega živi šimdijsko selo (u opštini Topola ih ima 32 i mnoga od njih su primer kako bi trebalo da izgleda srpsko selo da bi opstalo). Od ulaganja u infrastrukturu, do osnivanja ZZ Agrokooperative Domaćin pre 12 godina, kao modela udruživanja gde je firma nosilac udruživanja, a ogroman broj ljudi koji su preko registrovanih gazdinstava ušli u sistem kooperacije, primer su kako možemo dati sugurnost ljudima da imaju proizvodnju, siguran plasman i mogućnost da se ta roba plati – rekao je gospodin Jovanović i dodao da je pre dvanaest godina na teriotriji opštine Topola bilo 12% asfaltiranih puteva na seoskom području, a danas 86%, da se podstiče, donacijama i kreditima, postavljanje sistema za navodnjavanje, da je 12,5 hiljada ha pod voćem, od kojih je dominantna jabuka koja zauzima 42%, zatim šljiva i vinova loza.\nPlanirano je da PIK „Oplenac“ u naredne dve godine bude najveća vinarija ne samo u Srbiji već i na Balkanu. Kapacitet vinarije je oko pet miliona litara, sa projekcijom razvoja do sedam miliona, što će joj obezbediti apsolutnu domanaciju na zapadnom Balkanu. Takođe, lokalna samouprava očekuje da do kraja ove i početka sledeće godine stotinak sugrađana u ovoj vinariji nađe posao.\nOpština pregovara i sa vlasnicima vinarija o mogućnosti sprovođenja dualnog obrazovanja, o kojem se u Srbiji mnogo govori. Ova praksa posebno za učenike Srednje škole „Kralj Petar I“, koji pohađaju smer - Poljoprivreda, proizvodnja i prerada hrane, bila bi od višestruke koristi i benefit privrede za osposobljavanje mladih kadrova vinogradarske i voćarske struke.\nU poslednje vreme, zemlja u opštini Topola je sve traženija, a njena cena ravna onoj sa obodnog dela prestonice. Vinarija Aleksandrović, pionir vinarstva u Srbiji, danas sa preko 100 ha vinograda u vlasništvu, umnogome je doprinela imidžu ovog kraja. Danas Topola može da se pohvali sa šest ozbiljnih vinarija, već sledeće godine biće ih dvanaest. I porodica Đoković je opštinu Topola odabrala za mesto za podizacnje svog vinograda.\n- Uspeli smo da uradimo mnogo dobrih stvari, a ključna stvar su firme koje će da vezuju ogroman broj kooperanata. To je posebno značajno za ljude koji su ostali bez posla, a koji mogu da startuju sa 50 ari ili hektara, Ovde mogu sve dobiti, samo treba da rade i da budu ozbiljini - zaključio je gospodin Dragan Jovanović.


Srbija ćuti o „tajnom sporazumu“ o prijemu migranata - Glas Zaječara\nHome Društvo Srbija ćuti o „tajnom sporazumu“ o prijemu migranata\nTajni sporazum između Srbije i Austrije sve je manje tajan. Priča koja je u početku odbacivana kao egzibicionizam političara desne orijentacije, zahvaljujući činjenicama koje su u međuvremenu isplivale na površinu, počinje da dobija na težini.\nNajkonkretniji dokaz u prilog postojanja „tajnog sporazuma“ došao je u vidu dopisa austrijskog Ministarstva unutrašnjih poslova.\nU ovom dokumentu, do kojeg je došla redakcija servisa Dojče Vele na srpskom jeziku, odgovarajući na poslaničko pitanje stranke liberala, Ministarstvo unutrašnjih poslova je potvrdilo da postoji radni sporazum koji je u aprilu prošle godine potpisan sa Srbijom, prema kojem Austrija može da migrante kojima nije odobren azil, a deportacija u zemlje porekla nije moguća, vrati u Srbiju, ukoliko su do zemlje došli „balkanskom rutom“.\nĆutnju o ovom dogovoru, prvi je prekršio bivši ministar unutrašnjih poslova Austrija Herbert Kikl. Ovaj visoki funkcioner desničarske Slobodarske stranke Austrije, je u septembru prošle godine govorio o sporazumu u jednoj televizijskoj emisiji.\nIpak, kada ga je DV u januaru ove godine upitalo šta se dešava sa sporazumom, Kikl, koji je u međuvremenu prešao u opozicione redove, naveo je da je „radni sporazum“ ispregovaran, ali da nije siguran da li je potpisan i da li se sprovodi.\nAustrijski javni servis ORF je tragom ove informacije javio da iako je sporazum ispregovarao Kikl, njegov naslednik na mestu ministra unutrašnjih poslova Karl Nehamer iz vladajuće Austrijske narodne partije i dalje ostaje pri tom planu.\nI dok su ove činjenice u Austriji postale predmet političke debate, u Srbiji se obaveza ćutanja o ugovoru i dalje ozbiljno shvata.\nJedini zvaničnik koji se oglasio o ovom okolnostima bila je državna sekretarka u Ministarstvu unutrašnjih poslova Biljana Popović Ivković, koja je na tviteru napisala da u Srbiju nije vraćen nijedan iregularan migrant i da ministar unutrašnjih poslova Nebojša Stefanović nije potpisao bilo kakav sporazum.\nReakcija se pojavila i u Večernjim novostima gde je neimenovani „dobro obavešteni izvor“ celu priču nazvao manipulacijom, tvrdeći da postoji radni aranžman koji podrazumeva da Austrija može vratiti u Srbiji najviše do 200 migranata, za koje mora u potpunosti da dokaže da su u tu zemlju ušli iz Srbije i da čak i ako i to uspe, povratak je moguć samo ako se Srbija saglasi. Obe ove reakcije, međutim, ne negiraju postojanje sporazuma.\nNikola Kovačević, pravnik iz Inicijative za ekonomska i socijalna prava A11 kaže da bi u teoriji svaki međudržavni sporazum morao da bude ratifikovan u parlamentu.\n– Mi ne znamo na kom nivou je taj sporazum potpisan. Međutim, na osnovu dostupnih informacija, nije jasno šta se takvim sporazumom novo dobija. Srbija od 2007. godine ima sa zemljama EU sporazum o readmisiji na osnovu kojeg je do 2014. godine više desetina građana vraćeno u Srbiju, kaže Kovačević. On ističe da je najveći broj građana koji je sporazumom o readmisiji vraćen u Srbiju, ubrzo po povratku ponovo pokušao da ode u zemlje Evropske unije.\n– Nema nikakvog razloga da bude išta drukčije i u slučaju građana koji budu deportovani iz Austrije. Jedini način da Srbija zadrži te ljude je da otvori ogromne zatvorske centre, poput onih koji postoje u Grčkoj i Italiji i da ih prisilno drži u zemlji, kaže Kovačević. Prema njegovim rečima, Srbija trenutno raspolaže sa oko 6.000 ležaja za smeštaj migranata. Međutim, kako naglašava, samo postojanje ležaja ne podrazumeva po sebi humane uslove za dugoročni smeštaj i da je taj broj višestruko manji.\nZbog svih ovih pitanja, Beogradski centar za ljudska prava nedavno je u javnom pismu pozvao predstavnike Vlade Srbije da javnosti saopšte tačne informacije o navodnom međudržavnom ugovoru.\nDanas je u toku jučerašnjeg dana informacije o postojanju „tajnog sporazuma“ između Srbije i Austrije i njegovim odredbama zatražio od Ministarstva unutrašnjih poslova, Ministarstva spoljnih poslova i Komesarijata za izbeglice. Niko nije odgovorio.\nPrethodni tekstStefanović: Najduži policijski čas prekršilo oko hiljadu građana\nPoljoprivredno dobro „Zaječar“ vršiće prskanje hemijskim sredstvima: Mole se pčelari da zatvore svoje košnice\nStanje na putevima: Prvog radnog dana može se očekivati pojačan intezitet saobraćaja


Predsednik Crne Gore neće na paradu u Moskvi - 07.04.2015, Sputnik Srbija\nCrnogorski predsednik Filip Vujanović neće prisustvovati vojnoj paradi u Moskvi kojom se obeležava 70 godina pobede nad fašizmom, odlučeno je danas u... 07.04.2015, Sputnik Srbija\npolitika, vesti, evropa, svet, moskva, crna gora, filip vujanović, dan pobede\n17:18 07.04.2015 (Osveženo: 16:19 05.10.2015)\n© AP Photo / Petr David Josek, Pool)Filip Vujanović\nCrnogorski predsednik Filip Vujanović neće prisustvovati vojnoj paradi u Moskvi kojom se obeležava 70 godina pobede nad fašizmom, odlučeno je danas u Podgorici.\nTo proizilazi iz odluke Koordinacionog odbora za obeležavanje 70-godišnjice pobede nad fašizmom, tela koje je odlučilo da se centralna svečanost u Crnoj Gori održi 9. maja u Podgorici i da na njoj govori predsednik Vujanović.\nU saopštenju iz kabineta predsednika Republike nije precizirano da li je odlazak Vujanovića na svečanost u Moskvu 9. maja bila tema sednice Koordinacionog odbora.\nRuski ministar spoljnih poslova Sergej Lavrov nedavno je rekao da je 26 stranih zvaničnika prihvatilo poziv da prisustvuje paradi, navodeći da se očekuju lideri Grčke, Kipra, Islanda, Norveške, Slovačke, Češke, Srbije, Bosne i Hercegovine (BiH), Makedonije i Crne Gore.\nProslavi na moskovskom Crvenom trgu neće prisustvovati predsednici SAD i Francuske, Barak Obama i Fransoa Oland, ni britanski premijer Dejvid Kameron, kao ni predsednik Evropske komisije Žan-Klod Junker, dok će nemačka kancelarka Angela Merkel dan kasnije položiti venac na Spomenik neznanom vojniku u Moskvi.\nVujanovićeva odluka smatra se očekivanom, imajući u vidu da zvanična Podgorica u odnosu prema Rusiji usklađuje politiku s Evropskom unijom s kojom pregovara o uslovima za prijem u članstvo.


Šef Pentagona otkriva da li će Amerika oboriti kinesku raketu - Sputnjik Srbija\n05:17 17 Jun 2021\n07:56 07.05.2021 (osveženo 09:16 07.05.2021) Preuzmite kraći link\nKina je 29. aprila lansirala raketu Long March 5B sa glavnim modulom za svoju buduću orbitalnu stanicu. Američko ratno vazduhoplovstvo saopštilo je ranije da očekuje da će se jezgro rakete srušiti u Tihom okeanu do kraja nedelje.\nPrema podacima američke vojske, deo rakete kruži oko Zemlje na svakih 90 minuta brzinom od oko 27.600 kilometara na čas na visini od više od 300 kilometara.\n"Nemamo plan za obaranje rakete. Nadamo se da će sleteti na mesto gde nikome neće naštetiti, nadamo se u okeanu ili negde slično", rekao je Austin.\nOn je rekao da stručnjaci utvrđuju vreme i verovatno mesto pada rakete. Austin je dodao da Sjedinjene Države imaju mogućnost da obaraju delove raketa koje mogu da padnu na Zemlju, ali da trenutno ne postoje takvi planovi.\nOčekuje se da će deo letelice CZ-5B ponovo ući u Zemljinu atmosferu 9. maja, iznad južnog dela Tihog okeana nedaleko od Novog Zelanda.\nGardijan je prethodno citirao astrofizičara iz Astrofizičkog centra na Univerzitetu Harvard da bi delovi raketa potencijalno mogli da slete na naseljeno područje u rasponu od severa do Njujorka, Madrida i Pekinga, pa sve do juga do Čilea i Novog Zelanda.\nNaučnik je, međutim, takođe očekivao da bi delovi rakete mogli da padnu u more, s obzirom na to da je veći deo naše planete prekriven okeanima.\nKina je lansirala raketu Long March 5B sa glavnim modulom za svoju buduću orbitalnu stanicu krajem aprila.\nPeking je planirao nekoliko misija tokom 2021. i 2022. godine i planira da zvanično lansira svemirsku stanicu 2023. godine.\nPentagon, Zemlja, raketa, Kina


Poslednjih godina znatno više polaznika u školama rvanja\nBEOGRAD – Član Izvršnog odbora Rvačkog saveza Srbije Mladen Kecman rekao je da je u poslednjih nekoliko godina primetno veći broj polaznika u školama rvanja.\nRrvači Srbije poslednjih godina u kontinuitetu osvajaju medalje na velikim takmičenjima, a uspesi srpskih seniorskih takmičara ispraćeni su i sve većom popularnošću rvanja među mladima.\n„U poslednjih pet, šest godina, odnosno od osvajanja olimpijskog zlata Davora Štefaneka u Riju, primetno je da imamo znatno više polaznika u školama rvanja. Tome su doprineli odlični rezultati naših takmičara, ali i veoma kvalitetan rad koji se sprovodi po klubovima“, rekao je Kecman.\nTo se najbolje primećuje na našim takmičenjima, državnim prvenstvima i turnirima gde je broj učesnika dupliran, rekao je nekadašnji reprezentativac.\n„U situaciji smo da se zbog povećanog interesovanje za rvanje otvaraju novi klubovi, a za 30 odsto je povećan broj rvača u mlađim kategorijama. Ogroman doprinos u svemu tome dali su naši regionalni savezi. U Vojvodini se tradicionalno dobro radilo, ali su poslednjih godina veliki skok u kvantitetu i kvalitetu napravili regionalni savezi Beograda i Centralne Srbije“, objasnio je Kecman.\nSa svoje strane, Rvački savez Srbije se trudi da na pravi način isprati rastuću popularnost jednog od najstarijih sportova na svetu.\n„U nekoliko navrata uspeli smo da obezbedimo nova borilišta što je dragoceno. Što se tiče specifične rvačke opreme, trudimo se da u tom segmentu kontinuirano pružamo pomoć. Ipak, najveći kvalitet koji imamo su ljudi koji rade po klubovima. To su vrhunski stručnjaci i veliki zaljubljenici u ovaj sport i to je veliko bogatstvo srpskog rvanja kada je reč o radu sa najmlađima“, kaže Kecman.\nMinulog vikenda, Beograd je bio domaćin velikog međunardonog turnira za rvače do 17 godina.\n„To je samo jedan od projekata za naše mlade rvače. Na Trofeju Beograda i Trofeju Voždovca imali smo preko 150 učesnika iz devet zemalja. Ugostili smo rvače iz SAD, Švedske, Rumunije, Moldavije, Slovenije, Bugarske, Grčke i Bosne i Hercegovine“, kaže Kecman koji je bio direktor ovog turnira i potom ističe značaj organizacije ovakvog projekta.\n„Bili smo odlični domaćini, na bazi reciprociteta ugostili smo osam stranih ekipa, a to nam je omogućilo da naši takmičari u narednom periodu uzvrate posetu, otputuju u pomenute zemlje i tako učestvuju na još osam jakih međunarodnih turnira. Time smo dobili izuzetno kvalitetne sparing partnere, ali i šansu da se na međunarodnoj sceni okušaju i rvači koji nisu reprezentativci, ali će kroz ove mečeve biti u prilici da napreduju i možda uspeti da zasluže taj status“, kaže on.\nKecman je posebno istakao veoma kvalitetan rad na kampovima za mlade rvače koji se redovno organizuju.\n„To nisu samo pripreme, već ti naši kampovi imaju i edukativni karakter. Na taj način podstičemo i međuklupsku saradnju, a omogućavamo priliki deci i da se druže. Kada je reč o narednim izazovima mogu da najavim učešće naših rvača do 15 i do 20 godina na Mediteranskim igrama koje će se održati u Egiptu“, zaključio je Kecman.


Preko 17 hiljada penzionera u Zenici prima minimalnu penziju | Superinfo\nNaslovnica Fokus Preko 17 hiljada penzionera u Zenici prima minimalnu penziju\nPreko 17 hiljada penzionera u Zenici prima minimalnu penziju\nUz isplatu penzija za august, 5. septembra penzioneri bi trebali dobiti retroaktivno povećanje od januara u iznosu od 2,8 posto.\n„Nije to veliko povećanje ali je značajno jer nam podiže osnovicu za sva buduća povećanja. Na godišnjem nivou za ovo povećanje bi trebalo biti obezbijeđeno dodatnih 60 miliona a kako saznajemo sredstva su već obezbijeđena“, kazao je Emin Sijerčić, predsjednik Udruženja penzionera Zenica.\nNa području Zenice je oko 21.500 penzionera a njih oko 17 hiljada prima minimalnu penziju u iznosu od 371 KM. „Ne samo u Zenici i Zeničko-dobojskom kantonu, penzioneri u cijeloj državi žive u izuzetno teškim uslovima i pravi su umjetnici u preživljavanju mjeseca“, ističe Sijerčić.\nUdruženje penzionera broji oko 17 hiljada članova. Kako bi pomogli ovoj populaciji isplaćuju posmrtnine u iznosu do 500 KM, subvencioniraju lijekove za najteže oboljele članove, a od početka godine podijelili su više od tri hiljade poklon paketa najugroženijim članovima Udruženja. Ovo Udruženje svake godine obezbjeđuje kupovinu ogrjeva po povoljnijim cijenama i na otplatu, kao i mjesečne karte za gradski prevoz. Izleti, druženja i ljetovanja odgođeni su zbog pandemije korona virusa.\nPrethodni članakRadno vrijeme JU Dom zdravlja tokom praznika\nSljedeći članakU nedjelju All star utakmice Ljetne košarkaške lige grada Zenica


Amerika predala Rusiji spisak zamerki na raketu 9M729 - Sputnjik Srbija\n14:35 28.10.2018 Preuzmite kraći link\nSAD su predale Rusiji spisak pitanja o poštovanju Sporazuma o likvidaciji raketa srednjeg i malog dometa, samo nekoliko dana pre nego što su objavile da žele da ga napuste. Moskva je već počela da priprema odgovore na njih, izjavio je šef ruske diplomatije Sergej Lavrov u intervjuu televiziji „Rusija 1“.\nAmerički san: Uništiti kineske „ubice nosača aviona“\n„Pre nedelju dana, a svega nekoliko dana pre nego što su SAD najavile da će se povući iz nuklearnog sporazuma, Amerikanci su preko Ambasade u Moskvi poslali Ministarstvu spoljnih poslova Rusije obimnu listu pitanja o tome šta ih brine. Mi smo predali taj spisak Ministarstvu odbrane Rusije i drugim resorima koji treba da analiziraju te zamerke. Počeli smo da radimo na pripremi odgovora“, rekao je Lavrov.


20 Okt 2021 - 06:30 Vesti Link\nU poslednjih par godina, često smo slušali priče kako će Volkswagen grupa uhvatiti priključak s Teslom i približiti se američkoj kompaniji na tržištu električnih automobila, zahvaljujući ofanzivi više marki, uključujući Volkswagen, Audi, Porsche, Škodu i Seat.\nBrojni brendovi, fabrike, nekoliko novih platformi uključujući MEB, kao i mnogi električni modeli, trebalo je da omoguće VW grupi da značajno poveća prodaju elektromobila, pišu Vrele Gume. Argumenti nemačkog konglomerata su jasni, ali hajde da bacimo pogled na brojke.\nTesla je izvestio o 241.300 isporuka u trećem kvartalu 2021., dok je Volkswagen grupa plasirala 122.100 električnih automobila, uključujući i mali broj komercijalnih vozila. Poznati su i podaci iz prethodnog perioda, što jasno ilustruje rezultate i ukazuje na razliku. Kao što možemo da vidimo, Tesla uživa u značajnoj prednosti u odnosu na čitavu Volkswagen grupu. Zapravo, Nemci nikada nisu ni uspeli da se približe.\nPo poslednjim podacima, razlika u prodaji baterijski pogonjenih vozila je iznosila 119.000, a dodatno se povećala u poređenju s drugim kvartalom. Slično je bilo i u prvom kvartalu 2021. Relativna razlika se čini manjom jer VW grupa može da proda više od polovine Teslinog plasmana. Tokom 2020., to je obično bilo između trećine i polovine Tesline prodaje.\nIpak, podaci ne idu u prilog tezi da će nemački konglomerat uskoro prestići Teslu. To se neće desiti ni 2022. Doduše, obe kompanije beleže rast, bez obzira što na rezultate utiču vanredne mere i nestašica čipova. Najpametnije je sačekati na ono šta će se desiti u četvrtom kvartalu 2021. i prvoj polovini 2022., i uvideti da li će Volkswagenova prodaja električnih automobila biti slična Teslinoj.\nJoš uvek je rano prognozirati da li će Tesla prestati da bude proizvođač električnih automobila broj 1, pogotovo što ima dva nova proizvodna pogona velikog kapaciteta, gotovo spremna da započnu s proizvodnjom.\nIzvor: Vrele Gume / INSIDEEVs


Američki ambasador sa Mirovićem i Vučevićem | (Vesti - 12.09.2016) Novi Sad\n12.09.2016 u 18:31h\nAmerički ambasador sa Mirovićem i Vučevićem\nGradonačelnik Novog Sada Miloš Vučević razgovarao je danas sa ambasadorom Sjedinjenih Američkih Država Kajlom Skatom o investiciji američke kompanije "Lir" i o kandidaturi Novog Sada za evropsku prestonicu kulture.\nVučević je novinarima rekao da Grad Novi Sad ima redovnu komunikaciju sa ambasadom SAD i da je ambasador Skat u kratkom periodu i pored brojnih obaveza dva puta posetio Novi Sad.\n- Razgovarali smo o mnogim temama pre svega o investicijama, a posebno investiciji američke kompanije "Lir" gde sam ambasadoru Skatu pokušao da objasnim i pojedine zlonamerne komentare o toj investiciji - rekao je Vučević posle sastanka u novosadskoj Gradskoj kući.\nGradonačelnik Novog Sada je kazao da je ambasadora Skata detaljno informisao o kandidaturi Novog Sada za Evropsku prestonicu kulture, kao i da je jedna od tema razgovora bila i aktivnosti Američkog kulturnog centra u Novom Sadu.\n- Čast je biti domaćin ambasadoru Skatu koji je istinski prijatelj Novog Sada - rekao je Vučević.\nAmerički ambasaodor je istakao da mu je Novi Sad vrlo blizak srcu i da voli da dođe u taj grad, te da često dolazi i privatno jer mu se, kako je kazao, jako sviđa.\n- Novi Sad je zaslužio da bude Evropska prestonica kulture - rekao je Skat dodajući da je u Novi Sad između ostalog i došao da bi Američkom kulturnom centru koji radi u tom gradu uručio nagradu za izuzetnu aktivnost jer se, po njegovim rečima, radi o najaktivnijem Američkom kulturnom centru ne samo u Srbiji nego i u celom svetu.\nSkat je govoreći o investicijama pomenuo kompaniju "Klover" koju će obići tokom svoje posete Novom Sadu i koja zapošljava više od 600 radnika.\n- Nakon Klovera posetiću i kompaniju Lir koja otvara sve više radnih mesta - rekao je Skat i naglasio da će učiniti sve što može da pozove i druge američke kompanije da dođu i investiraju u Novi Sad.\nAmerički ambasador upoznat je i sa planovima nove Pokrajinske vlade, pre svega ekonomskim, ali i u očuvanju dobrih međunacionalnih odnosa u Vojvodini.\n- Nama je potrebna pomoć svih koji mogu da pomognu u indukciji bržeg ekonomskog razvoja, u dovođenju investitora. Upoznao sam gospodina Skota sa idejom da u što većem obimu razvijamo naš poslovni ambijent, posebno na lokalnom nivou - objasnio je Igor Mirović, predsednik Pokrajinske vlade.\n13.05.2017. - MIROVIĆ: Izgradnja novih fabrika u Vojvodini – prioritet Razvojne agencije\n11.10.2016. - Delegacija Vojvodine u Briselu sa evropskim zvaničnicima (VIDEO)\n04.10.2016. - Gradonačelnik primio ambasadora Slovenije\nPovezane teme ambadasa SAD ambasador sad kajl skat gradonačelnik Miloš Vučević gradonačelnik Novog Sada Miloš Vučević igor mirović kajl skat Miloš Vučević predsednik pokrajinske vlade\nnovorođenčad\tnovosadski sajam\tnovosadska policija\tIsključenje struje\tmatičar novi sad\tjkp lisje\tbez vode\tklisa\traspored sahrana novi sad\tbetanija\tElektrodistribucija Novi Sad\tJKP Vodovod i kanalizacija\tbebe\tnovosađani\tKCV\telektrovojvodina\tsahrane novi sad\tservisne informacije jkp novosadska toplana\tšoping centar promenada\traspored sahrana i ispraćaja\tklinika za ginekologiju i akušerstvo\tnovosadsko porodilište\tservisne informacije novi sad\tJGSP "Novi Sad"\tbez struje\tisključenje vode\tisključenja struje\tSpens\tpromenada


Euleks pružio garancije za Haradinaja – Nadlanu.com\nEuleks pružio garancije za Haradinaja\nPRIŠTINA, 25. avgusta 2010. (Beta) – Misija Evropske unije na Kosovu Euleks pružila je garancije za privremeno oslobađanje iz pritvora Haškog tribunala lidera Alijanse za budućnost Kosova Ramuša Haradinaja.\nPrema pismu čiji je faksimil objavila Televizija Kohavision (KTV), Euleks je preuzeo odgovornost i dao garancije da će obezbediti ostvarivanje zahteva Haškog tribunala.\nHaradinaju će biti ograničeno kretanje i bavljenje politikom. On će moći da boravi u Prištini i selu Glođanu u opštini Dečane gde je rođen i gde mu žive roditelji, uz obavezu da 24 sata unapred obavesti Euleks o nameri da putuje iz jednog u drugo mesto.\nTokom uslovnog oslobađanja Haradinaj nema pravo da preuzme neki položaj u organima vlasti. Neće imati pravo da učestvuje u javnim aktivnostima niti da daje političke izjave, ali može da nastavi angažovanje u partiji AZBK.


Gvardiola ostaje bez štopera, Garsija želi nazad u Barsu\nIzvor: RTS, 06.Avg.2020, 16:38\nTalentovani štoper Erik Garsija ne želi da produži ugovor sa ekipom Mančester sitija, saopštio je trener engleske ekipe Pep Gvardiola. Prema navodima evropskih medija, Garsija želi da se vrati u Barselonu, u čijoj je omladinskoj školi ponikao.\nErika Garsiju očekuje promena sredine, nakon što je i zvanično saopšteno da ne želi da produži ugovor sa Mančester sitijem.\nŠtoper Sitija ulazi u poslednju godinu ugovora, a informaciju je >> Pročitaj celu vest na sajtu RTS << potvrdio trener "građana", Pep Gvardiola.\n"Rekao nam je da ne želi da produži ugovor. Pretpostavljam da želi promenu sredine, kao i da će se to uskoro desiti", rekao je Gvardiola.\nGarsija je u nedavno završenoj sezoni Premijer lige upisao 13 nastupa, iskoristivši brojne povrede njegovih saigrača na istoj poziciji.\nIpak, Siti je bio aktivan prvih dana na tržištu, te je redove pojačao Nejtanom Akeom, doskorašnjim defanzivcem Bornmuta.\nMladi španski fudbaler ima 19 godina i igra na poziciji štopera. Prošao je omladinsku školu Barselone, da bi 2017. prešao u Siti.\nPrvo je nastupao za omladince engleske ekipe, da bi 2018. prešao u redove prvog tima "građana".\nBrojni evropski mediji, a pogotovo španski, navode da će Garsija karijeru nastaviti u Barseloni, timu u kojem je ponikao.\nTransfer mladog štopera treba biti ozvaničen nakon sezone Lige šampiona, koja se nastavlja u petak.\nIzvor: Sportske.net, 06.Avg.2020\nMladi fudbaler ne želi da ostane u Mančesteru...Trener Mančester sitija Pep Gvardiola otkrio je danas da će Erik Garsija najverovatnije napustiti "građane" pre početka naredne sezone...Mladi štoper je ove sezone odigrao 19 mečeva u svim takmičenjima uglavnom dok su igrači na njegovoj poziciji...


Poklonska predložila da se održi nova konferencija u Jalti - 04.02.2020, Sputnik Srbija\nZamenik predsedavajućeg spoljnopolitičkog odbora Državne dume Rusije Natalija Poklonska predložila je da se na Jalti, kao i pre 75 godina, održi konferencija uz... 04.02.2020, Sputnik Srbija\nUz puno poštovanje prema gospođici Nataliji Poklonskoj, koju veoma cenim, predlog za novu konferenciju u Jalti ja sam napisao u komentaru Sputnjiku još pre mesec dana.\nrusija, svet, vesti, krim, jalta, natalija poklonska\n„Upravo je na Krimu postavljen temelj Ujedinjenim nacijama. Lideri SSSR, Engleske i SAD su se tada okupili da bi razmotrili plan za spas celog čovečanstva. Zato je naše poluostrvo odlično mesto za međunarodnu platformu gde bi se mogle sastati države-osnivači UN. Izgleda da je potrebno ponovo pokrenuti pitanja učvršćivanja mira: od nove nacističke pretnje, do grubog revidiranja istorije“, objasnila je Poklonska za Sputnjik.\nPo njenom mišljenju — Jalta bi mogla da bude odgovarajuće mesto za održavanje konferencije.\n„Mi smo već spremni da sve dočekamo na Jalti u Livadijskom dvorcu“, naglasila je ona.\nKrimska konferencija (Konferencija u Jalti) lidera tri savezničke države antinacističke koalicije — SSSR, SAD i Velike Britanije, održana je od 4. do 11. februara 1945. godine u nekadašnjoj carskoj rezidenciji — Livadijskom dvorcu. Na njoj su bila razmatrana pitanja posleratnog uređenja.\nPredsednik Rusije Vladimir Putin je 24. januara u okviru međunarodnog foruma „Čuvamo sećanje na Holokaust, borimo se sa antisemitizmom“, koji je održan u memorijalnom kompleksu „Jad Vašem“ u Jerusalimu, predložio da se ove godine prvi put održi sastanak šefova država-stalnih članica Saveta bezbednosti UN: Rusije, Kine, SAD, Francuske i Velike Britanije.


Svetska premijera električnog Fiata Ducato\nRazvijen i dizajniran u skladu sa najvišim standardima kvaliteta FCA grupe, Fiat Ducato Electric je dostupan u svim verzijama karoserije sa istim kapacitetima tovarnog prostora kao i kod redovnog modela Ducato, od 10m3 do 17m3, i sa najboljom korisnom nosivošću na tržištu, do 1.950 kg.\nRazvoj modela Fiat Ducato Electric rezultat je temeljne analize podataka o upotrebi komercijalnih vozila i raznih vrsta zadataka pred njima, kao i partnerstava sa velikim kupcima, sve u cilju da se isporuče po meri, personalizovana rešenja koja prilagođavaju korisnu nosivost i performanse različitim zahtevima profesionalne upotrebe.\nTokom događaja posvećenog novom modelu Ducato MY2020, koji predstavlja evoluciju najprodavanijeg modela koji je ispunjavao čitav spektar poslovnih potreba 38 godina, brend Fiat Professional omogućio je javnosti prvi pogled na model Ducato Electric - potpuno električnu BEV verziju (baterijsko električno vozilo) ovog vozila - koja će se naći u prodaji tokom 2020. godine i u paru sa modelom Ducato Natural Power koji ide na prirodni gas i time zaokružiti ponudu modela koje pokreće alternativni pogon.\nNovi Ducato uspeo je u pokušaju da se poboljša, kroz evoluciju koja ne prestaje već skoro 40 godina. Odlične performanse, briga o životnoj sredini i ozbiljan fokus na ukupne troškove vlasništva odgovaraju na različite potrebe svakog profesionalnog zadatka. Najbogatija ponuda za jedno vozilo koje je orijentisano „potpuno ka progresu“, sa sofisticiranim i prepoznatljivim stilom i vrhunskom tehnologijom.\nDucato Electric zamišljen je i razvijen na osnovu posebne detaljne studije koja se bavila time kako kupci zapravo koriste svoja vozila, uključujući godinu prikupljanja podataka, koji su potvrdili da više od 25 odsto tržišta već ima „BEV stav“ po pitanju upotrebe, maršruta, dinamike i performansi i stoga spremno dočekuje promenu u domenu mobilnosti.\nProfesionalci koji su radili u specifičnim poslovnim oblastima dobro su pozicionirani da postanu prvi korisnici ove tehnologije, imajući u vidu rast internet poslovanja, poštanskih i kurirskih servisa, dostave hrane, lokalnog transporta sa glavnim čvorištima, i rasprostranjene potrebe da se obezbedi pristup centru grada sa sve većim saobraćajnim ograničenjima po pitanju vozila sa pogonom na konvencionalna goriva.\nKupci koji su zainteresovani za električnu mobilnost, električna vozila, danas su isti oni koji, zbog svoje posebne odgovornosti kao misije, a i neophodnosti, pridaju poseban značaj ukupnom trošku vlasništva automobila, uglavnom imaju manju promenljivost ruta i veći broj dana upotrebe na godišnjem nivou, ali sa prilično niskim kilometražama na dnevnom nivou.\nU skladu sa njegovim inovativnim duhom, Ducato Electric je podržao proaktivnu saradnju sa kupcima, kroz pilot projekte koji su obuhvatali neke od velikih industrijskih aktera, kako bi se u potpunosti iskoristilo njihovo znanje i kako bi se identifikovali svi posebni zahtevi za korišćenje koje je bilo neophodno uzeti u obzir u okviru pojedinačnog prilagođanja i konfigurisanja za svaku upotrebu. Pomoću ovog pristupa, Fiat Professional namerava da pruži kompletna rešenja za električnu vožnju - zasnovanu na studiji energetskih potreba, koje ne samo da mogu da ispune svaki zadatak već i da pruže rešenja od vozila do infrastructure, ne zaboravaljajući nijedan aspekt iz sveta usluga koji sve više zahteva novi kontekst vožnje koji se stalno razvija.\nPored toga što nudi čitav asortiman verzija, Ducato Electric imaće takođe modularne opcije veličine baterije, koje omogućavaju autonomije od 220 do 360 km (NEDC ciklus) i različitim konfiguracijama za punjenje. U kombinaciji sa impresivnim performansama: brzina je ograničena na 100 km/h kako bi se optimizovala potrošnja energije, maksimalna snaga je od 90 kW i maksimalni obrtni momenat od 280 Nm.\nPored toga, novi električni motor ne umanjuje najjaču osobinu modela Ducato: najbolju zapreminu prtljažnog prostora u klasi, od 10 do 17m3 i vučnu snagu do 1.950 kg, što je takođe najbolje u kategoriji.\nFiat Professional je efikasno iskoristio svoje tehnološko nasleđe i iskustvo kako bi razvio električnu verziju svog najprodavanijeg modela, koji zadovoljava potrebe svih profesionalnih korisnika i pruža inovativnost, performanse i fleksibilnost, u skladu sa Ducato motom „više tehnologije, više efikasnosti, više vrednosti“, da bi se korisnicima ponudila verzija kombija sa „nula emisije.\nNovi Ducato Electric biće glavni proizvod grupe Fiat Professional na polju električnih vozila, posebno u tranziciji iz tradicionalnog „odabira tipa vozila“ u „odabir tipa mobilnosti“ na osnovu posebnih funkcionalnih i poslovnih faktora, sa odlučivanjem ne o ukupnom trošku vlasništva već o ukupnom trošku mobilnosti.\n„Ova prestižna nagrada odražava izuzetnu inovativnost i značaj modela Fiat Concept Centoventi, čija važnost seže i daleko izvan sveta automobilizma, a pritom predstavlja i još jedan rođendanski poklon za 120. godišnjicu brenda Fiat.“ izjavio je Olivije Fransoa, globalni direktor brenda Fiat. „Fiat Concept Centoventi predstavlja Fiat-ovu viziju „narodne“ električne mobilnosti ili one dostupne svima, koja nije ograničena samo na urbane sredine, i otelotvoruje Fiat -ovo verovanje „manje je više“.\nFiat Panda Trussardi, prvi luksuzni Panda model koji je nastao iz partnerstva dva brenda koji su pisali istoriju svojih industrija i koji donosi najbolje odlike italijanske proizvodnje u svetu, svojom premijerom oznalia je početak prve kobrending saradnje koja obuhvata model Fiat Panda i modnu kompaniju. Veran funkcionalnim i osobinama koje su u modi zbog kojih osvaja srca javnosti i ponosno se vozi ulicama Evrope, model Fiat Panda danas krasi urbani stil brenda Trussardi.\nNovi Fiat 500X Sport premijerno je predstavljen u Federalnom tehničkom centru Luiđi Ridolfi (Luigi Ridolfi Federal Technical Centre) u Koverćanu (Coverciano) u Firenci, centru dostignuća za podučavanje, obuku i sport i istorijskom sedištu Fudbalskog saveza Italije (FSI). Sedište FSI odabrano je kako bi se obeležila 20-godišnja saradnja između brenda Fiat i Federacije, kao i da bi se istakle zajedničke vrednosti koje spajaju novi Fiat 500X Sport i sport uopšte.\nLuka Napolitano, direktor brendova Fiat i Abarth za tržište Evrope, Bliskog istoka i Afrike, pozvao je međunarodne medije u dizajnerski centar Centro Stile FCA u Torinu, pružajući im jedinstvenu priliku da obiđu odeljenje za „Boje i materijale“, gde se definišu sve estetske osobine - boje, materijali i spoljašnji i unutrašnji detalji - koji će da krase buduće modele Fiat. Upravo na ovom mestu je legenda šezdesetih, kultni model 500, ponovo rođen 2007. godine.\nRođendansko izdanje modela 500 Dolcevita\nDolcevita 500 širi kolekciju od preko 30 posebnih verzija proizvedenih tokom poslednjhi 12 godina, koje su doprinele uspehu modela koji je lider u Evropi u svom segmentu. U pitanju je najprodavaniji automobil FCA Grupe već dve godine i takođe je na čelu porodice sa njegovim imenom – modela 500, 500X i 500L - koja je nedavno dostigla tri miliona prodatih vozila u Evropi. Ova godišnjica pada na 120. godišnjicu brenda Fiat, što je obeležje kojim samo nekoliko proizvođača na svetu može da se pohvali.


07/11/2019 u 15:30\nMinistar inostranih poslova Bosne i Hercegovine Igor Crnadak otvorio je danas u Budimpešti dvodnevnu Regionalnu konferenciju za centralnu Evropu „Prevencija radikalizacije terorizma: Odgovori regionalne politike i smanjenje rizika“, koju organiziraju Ujedinjene nacije i Ministarstvo inostranih poslova i trgovine Mađarske.\nMinistar Crnadak konferenciju je otvorio zajedno s ministrom inostranih poslova i trgovine Mađarske Peterom Sijartom i podsekretarom UN-a za borbu protiv terorizma Vladimirom Voronkovim.\nCrnadak je istakao da je BiH trajno opredijeljena da bude siguran partner u borbi protiv terorizma i da su oko tog cilja okupljene sve institucije i nadležne agencije na nivou BiH, kao i na nivoima Republike Srpske i FBiH.\nNakon svečane ceremonije otvaranja konferencije, ministar Crnadak je održao bilateralni sastanak s podsekretarom UN-a za borbu protiv terorizma Vladimirom Voronkovim.\nTokom sastanka Crnadak je prenio opredjeljenje BiH da u okviru UN-a i njenih organizacija nastavi da daje doprinosi borbi protiv terorizma, nasilnog ekstremizma i radikalizacije.\nTakođe je potvrdio da će BiH učestvovati na istorijskom događaju Sedmica borbe protiv terorizma na visokom nivou koja će po prvi put biti održana sljedećeg ljeta u Njujorku.\nOznake #Igor Crnadak #rizik od terorizma\nBeograd: Predstavnici kosovskih Srba neće u novu vladu\nFinale EHF EURO 2020: Španija – Hrvatska uživo na BHT1 i bhrt.ba


Novine (The Post) - Film - mojtv.net\n, 2017., SAD, 116 min.\nTrostruka Oskarovka Meril Strip i dvostruki Oskarovac Tom Hanks po prvi put zajedno u istorijsko političkoj drami Stivena Spilberga. Tom Hanks igra ulogu urednika Vašington Posta Bena Bredlija, dok se Meril Strip pojavljuje u ulozi glavne izdavačice novina Kaj Graham, koja je vodila sudski spor sa vladom u trenutku kada je predsednik SAD-a bio Ričard Nikson.\nRadnja je usredotočena na objavu pentagonskih dokumenata u Vašington Postu, kojima su 1971. njegovi novinari otkrili istinu o Vijetnamskom ratu. Pentagonski dokumenti predstavljaju niz službenih dokumenata američkog ministarstva odbrane koji su procurili tako što ih je vojni analitičar Daniel Elsberg dostavio novinarima.\nStrastvena ljubavna priča koja je Mari uvela u oslobađajući svet\n107min, Francuska 2019\nNoémie Merlant, Niels Schneider, ...\nPriča o životu i radu psihologa Stanelija Milgrama\nOtkrite šta se dogodi kada fakultetska psihološka studija pođe šokantno po zlu\nThe Stanford ...\nEzra Miller, Tye Sheridan, Billy Crudup, ...\nPrivatni i poslovni život predsednika Džordža Buša


ZBOG BROJKE KOJU JE RADAR ZABELEŽIO U KOLIMA MLADIĆA KOD ZEMUNA čak su i policajci ostali zatečeni - Informer\nSaobraćajni policajci su na auto-putu Beograd - Šid kod Zemuna "presretačem" zaustavili vozača koji je vozio brzinom 231,2 kilometra na čas.\nPolicijski službenici podneli su prekršajnu prijavu zbog nasilničke vožnje protiv vozača (31) koji je na auto-putu, gde je brzina kretanja ograničena na 120 kilometara na čas, upravljao vozilom brzinom od 231,2 kilometra na čas.\nPrekršajni sud je učinioca prekršaja osudio na kaznu rada u javnom interesu od 240 časova, novčanu kaznu od 120.000 dinara, 15 kaznenih poena i devet meseci zabrane upravljanja motornim vozilom, saopštio je MUP.\nIZVADIO PIŠTOLJ I POČEO DA PUCA Sačekao mladića (25) u zgradi, policija traga za napadačem\nBlic | Sreda, 04. 03. 2020.\nSrbija Policija hapšenje Zemun kontrola radar saobraćajci brzina\nA zbog čega su doživeli sok? Šta su videli u kolima?? Ovo kao da je pisalo dete iz osnovne škole\nMladic je bio go bez odece i postigo je navedenu brzinu


Košarkaši Crvene zvezda savladali su Žalgiris sa 61:59 u desetom kolu Evrolige, a svima su u oko upali neobični dresovi Litvanaca.\nOni nikada ranije nisu igrali u ovim dresovima u evropskim takmičenjima, pa je svakako ovo predstavljalo iznenađenje za mnoge poznavaoce košarke. Ipak, ostaje pitanje da li su ovo najružniji dresovi u istoriji? Odlučila se četa Šarunasa Jasikivičijusa da obuče maskirno zelene "uniforme" i da kroči na parket, ali im ni ova ratna oprema nije pomogla protiv Zvezdine ofanzive.\nFamozni maskirni dresovi Žalgirisa\nMišljenja su podeljena, pa mnogi smatraju da su ovo zapravo šmekerski i lepi dresovi, te da ne vide ništa sporno u njima.\nDresovi su specijalno dizajnirani za ovu priliku jer je 23. novembra proslava u čast Dana vojske koji se slavi u Litvaniji.


Odluka o elektrifikaciji pruge uskoro? - juGmedia\nNIŠ – Lider niškog URS Branislav Jovanović upozorio je da će u narednim danima biti doneta odluka o privremenoj elektrifikaciji pruge u Nišu i o prestanaku finansiranja Niške televizije iz budžeta.\nJovanović je na vanrednoj konferenciji za medije saopštio da su pomenute informacije prenete od resornih ministara.\nOva saznanja narednih dana biće i zvanično obelodanjena. Poslednji je trenutak za naše reagovanje, ali ne samo saopštenjima i deklaracijama niške Skupštine. Pod hitno se treba okrenuti ofanzivnije ka Vladi Republike Srbije i u to mora biti uključena kompletna politička elita“, rekao je Jovanović.\nKao primer koliko je jug Srbije zapostavljen u odnosu na sever, Jovanović je naveo podatak da je iz republičkog budžeta za finansiranje RTS-a i Radio televizije Vojvodina izdvojeno 17 milijardi dinara, što je iznos jednak dva niška budžeta.\nZaostajanje juga Srbije biće sve izražajnije sa godinama i kad su investicije u pitanju, a pre svega će se to odraziti na nedolazak stranih investitora u naš grad.\nO stimulacijama, subvencijama i poreskim olakšicama više niko ne priča, a to najviše pogađa jug Srbije jer bez toga nema ni domaćih, a ni stranih investitora“, naglasio je Jovanović.\nOn je dodao da je besmisleno pričati o većim ovlašćenjima opština u okviru ovako malog budžeta kojim opštine raspolažu.\nMi treba da razmišljamo o finansiranju regiona. Jedino kroz region ćemo ostvariti svoja prava i biti pandan severu Srbije“, zaključio je Jovanović.\nOsnovni sud u Vranju, sudeći po broju rešenih predmeta u svakom odeljenju , postigao je dobre rezultate u svom radu tokom prethodne godine, ocena je…\n11.12.2013. u 23:11\nNe računajte na nas Leskovčane. Od tog vašeg finansiranja regiona mi ćemo dobiti koliko sada vi iz Beograda. I da znate koliko nam nedostaje Niška Televizija. Da nećete valjda kasnije i pretplatu da nam naplaćujete?


Dom naroda FBiH usvojio zakon o stečaju\n29. 04. 2021 18:45\nSARAJEVO - Dom naroda Parlamenta Federacije BiH prihvatio je većinom glasova na današnjoj sjednici Prijedlog zakona o stečaju, kojim se uređuje predstečajni postupak te uvodi finansijsko i operativno restrukturisanje privrednih subjekata.\n11. 01. 2021 18:40\nSARAJEVO - Sjednica Doma naroda Parlamenta Federacije BiH (FBiH) prekinuta je prije glasanja delegata o predloženom zakonu o računovodstvu i reviziji.\nDom naroda nije prihvatio izvještaj o nacionalnoj i polnoj strukturi\n11. 06. 2020 12:43\nSARAJEVO - Delegati Doma naroda BiH nisu podržali specijalni izvještaj o nacionalnoj i spolnoj strukturi zaposlenih u policijsko-sigurnosnim agnecijama u BiH za 2018. godinu.\nOdbor Doma naroda FBiH: Odgovori o respiratorima ili javno saslušanje\n11. 05. 2020 16:29\nSARAJEVO - Odbor Doma naroda Parlamenta Federacije BiH (FBiH) za utvrđivanje činjenica u vezi sa nabavkom 100 respiratora, plaćenih 10,5 miliona KM, produžio je do 20. maja rok nadležnim institucijama za dostavljanje odgovora na 10 pitanja u vezi sa ovom nabavkom.\nFBiH usvojila korona-zakon\n04. 05. 2020 14:50\nSARAJEVO - Poslanici Doma naroda Parlamenta Federacije BiH danas su, konačno, usvojili tzv. "korona-zakon" - Zakona o ublažavanju negativnih ekonomskih posljedica izazvanih pandemijom virusa korona odnosno korona-zakonu.\nKonaković iskritkovao Novalića u Domu naroda jer nije imao masku\n28. 04. 2020 16:08\nSARAJEVO - Dom naroda FBiH danas je na vanrendoj sjednici raspravljao o rebalansu budžeta koji iznosi 5,5 milijardi KM, te o zakonu koji je u parlamentarnu proceduru uputila Vlada FBiH, a koji za cilj ima da ublaži ekonomske posljedice na privredu u FBiH koje su nastale uslijed pandemije korona virusom koji je nazvan "korona zakon".\nFBiH zaduženjem od 28,3 miliona evra jača bankarski sektor\n14. 11. 2019 19:31\nSARAJEVO - Dom naroda Parlamenta Federacije BiH (FBiH) dao je saglasnost predsjedavajućem ovog doma Tomislavu Martinoviću da potpiše odluku kojom se Federaciji BiH odobrava dio zaduženja za projekat jačanja bankarskog sektora u iznosu od 28.300.000 evra.\nPropao pokušaj SDP-a da upravlja Klubom Srba u Domu naroda FBiH\n04. 10. 2019 14:08\nSARAJEVO - U Domu naroda Parlamenta Federacije BiH u petak je propao još jedan pokušaj konstituisanja Kluba Srba, tačnije izbor predsjedavajućeg tog kluba, što je i jedan od razloga zbog čega nije usvojen ni dnevni red sjednice ovog doma, koja na kraju praktično nije ni održana.\n18. 07. 2019 14:56\nSARAJEVO - Sjednica Doma naroda Parlamenta Federacije BiH, na kojoj bi delegati trebalo po hitnom postupku da razmatraju rebalans budžeta FBiH za ovu godinu i prijedlog zakona o njegovom izvršenju počela je u Sarajevu, saopšteno je iz ovog doma.\nKoordinacija Srba Mostar: Delegati u FBiH da podrže predstavnike koje su birali Srbi\n22. 03. 2019 18:00\nMOSTAR - Koordinacija Srba Mostar pozvala je danas delegate u Klubu Srba u Domu naroda Parlamenta Federacije BiH (FBiH) da za rukovodstvo tog Doma podrže predstavnike Srba koji su izabrani od srpskog naroda, odnosno predstavnike Srpske liste.\nKompletiran Klub Srba u Domu naroda FBiH\n05. 03. 2019 14:08\nSARAJEVO - Centralna izborna komisija (CIK) BiH na današnjoj sjednici donijela je odluku o popuni tri mandata iz reda srpskog naroda u Domu naroda Parlamenta Federacije BiH (FBiH), čime je kompletiran Klub Srba.\nDodijeljeni mandati u Dom naroda parlamenta BiH iz FBiH\n25. 02. 2019 15:12\nSARAJEVO – Centralna izborna komisija /CIK/ BiH donijela je na današnjoj sjednici odluku o potvrđivanju rezultata posrednih izbora i dodjeli mandata u Dom naroda Parlamentarne skupštine BiH iz Federacije BiH.\n17. 02. 2019 19:35\nSARAJEVO - Centralna izborna komisija (CIK) BiH potvrdila je danas još dva mandata iz reda ostalih u Dom naroda Parlamenta Federacije BiH (FBiH) koji su dodijeljeni Sejadu Tatarinu iz Bosansko-podrinjskog kantona i Aneru Žuljeviću iz Hercegovačko-neretvanskog kantona.\nOdluka o dodjeli mandata za Dom naroda FBiH objavljena u Službenom listu\n14. 02. 2019 17:43\nSARAJEVA - Centralna izborna komisija BiH je, na osnovu dostavljenih rezultata glasanja provedenog u skupštinama kantona, potvrdila rezultate posrednih izbora i dodijelila mandate za Dom naroda Parlamenta Federacije Bosne i Hercegovine. Odluka je ozvaničena objavom u Službenom listu BiH.\nKonstitutivna sjednica Doma naroda FBiH u srijedu\n14. 02. 2019 15:18\nSARAJEVO - Konstitutivna sjednica Doma naroda Parlamenta FBiH biće zakazana za srijedu, 20. februar, a delegati će se izjašnjavati i o federalnom budžetu za ovu godinu, izjavila je Lidija Bradara, predsjedavajuća ovog doma.


RADIO-XXL – “Moravac”\nMeđu malobrojnim damama sa pravim “muškim” instrumentom u rukama je i mlada harmonikašica Sandra Milošević. Od malih nogu – najdraža igračka. Opčinjena našom izvornom, narodnom muzikom.\nTEK je nekoliko dama kod nas koje izvode tradicionalnu srpsku muziku na harmonici. Beograđanka Sandra Milošević (33) jedna je od njih, a sviranje ovog “muškog” instrumenta i kako kaže, zapostavljena, izvorna narodna muzika, njen su hobi i profesija. Ova solistkinja na harmonici, šef je ansambla Kulturno-umetničkog društva “Boleč”, član je i Foklornog ansambla “Frula”, dobitnica pregršt nagrada, a donedavno je uređivala serijal emisija na RTS “Dok je sveta i veka”, posvećene našim velikanima narodne muzike.\nMožda je slučajno da joj je baš najdraža igračka, kao trogodišnjoj devojčici, bila malena harmonika koju je dobila od oca, ali se mnogo kasnije, tek po završetku srednje škole istinski posvetila tradicionalnim notama i harmonici.\n– Ozbiljno sam počela da se zanimam za narodnu muziku, za našu muzičku kulturnu baštinu, po završetku srednje Turističke škole, mnogi bi rekli “kasno” – kaže Sandra. – Nisam završila muzičku školu, već sam privatne časove uzimala od Vlade Panovića, sadašnjeg šefa narodnog orkestra RTS-a. Roditelji su mi uvek govorili da je škola na prvom mestu, pa je tako i sviranje harmonike bilo hobi, a danas je “profesionalni hobi”.\nSandra nam priča da ju je otac Žika Milošević, koji je decenije proveo u KUD “Boleč”, učio da ne mora harmonika samo da bude tezga.\n– Počela sam da se zanimam i da istražujem našu kulturnu baštinu, izvornu narodnu muziku, ali i komponovanu koja se oslanja na tradicionalnu srpsku muziku – kaže naša sagovornica. – Žao mi je što kod nas ne postoji odsek za narodnu muziku u muzičkim školama, a što prava izvorna muzika gotovo nigde ne može da se čuje, osim na Radio Beogradu.\nUvreženo je mišljenje da su kola najteža za sviranje, ali po Sandrinim rečima, narodne pesme, one ravne, bez ritma, poput “Pšeničica, sitno sjeme” i “A što ćemo ljubav kriti” najteže su za izvođenje.\n– Volim da sviram naša kola, ali i rumunsku, bugarsku, mađarsku folklornu muziku… – priča Sandra.\nUVEK STOJI PRED PUBLIKOM\nHarmonika na kojoj Sandra svira teška je 12 kilograma, ali kako ova umetnica kaže, uvek svira stojeći.\n– Osećaj mi govori da treba da stojim dok izvodim, uprkos tome što nosim veoma težak instrument više sati, jer to je na neki način poštovanje publike – kaže Sandra.


Beč: Novi način testiranja na COVID-19 kod kuće uključuje dostavu testova biciklom ili e-mopedom - Svijet sigurnosti\nNaslovna Koronavirus - novosti Beč: Novi način testiranja na COVID-19 kod kuće uključuje dostavu testova biciklom...\nPeter Hacker, član bečkog gradskog poglavarstva za zdravstvo, nedavno je predstavio najnoviju inicijativu dostave testova za COVID-19 na kućnu adresu, koja se provodi u suradnji s bečkim kurirskim poduzećem Veloce.\nSvi građani koji imaju simptome najprije trebaju nazvati posebnu telefonsku liniju 1450, a ako postoji sumnja na zarazu, pozivatelji se upućuju na postojeće drive-in stanice za testiranje ili se pozivaju naručiti test na kućni prag.\nTada posebno osposobljeni djelatnici biciklima ili električnim mopedima odlaze k potencijalno zaraženim osobama koje, uz pridržavanje razmaka, samostalno provode test, a dostavljači zatim prevoze uzorak u laboratorij.\nNadalje, najavljeno je i zapošljavanje još 500 djelatnika koji će biti zaduženi za praćenje kontakata oboljelih od koronavirusa radi smanjivanja daljnjeg prijenosa, a rezultati testova bit će poznati u roku od 24 sata.\nPrijašnjiOdabrano je deset finalista nagradnog natječaja #OsvojiSjedalicu!\nSljedečiOtvara se kamp za preživljavanje pod vodstvom poznatog avanturista Beara Gryllsa


Potvrđena optužnica u predmetu Milena Brkić i drugi - Sud Bosne i Hercegovine\nSud Bosne i Hercegovine potvrdio je 4.2.2021. optužnicu u predmetu Milena Brkić i drugi koja optužene Milenu Brkić i Gavru Brkića pod tačkom 1. optužnice tereti da su počinili krivično djelo porezna utaja ili prevara iz člana 210. stav 1. Krivičnog zakona Bosne i Hercegovine (KZ BiH) u vezi s članovima 29. i 54. Optuženo pravno lice opšta zadruga „Dobro polje” sa p.o. Pelagićevo pod tačkom 2. optužnice tereti za krivično djelo porezna utaja ili prevara iz člana 210. stav 1. Krivičnog zakona Bosne i Hercegovine (KZ BiH) u vezi s članovima 29. i 54., a sve u vezi s članom 124. KZ BiH.\nU optužnici se navodi da je optužena Milena Brkić u svojstvu jednog od osnivača –vlasnika i vršioca dužnosti direktora – odgovorne osobe bez ograničenja ovlaštenja u pravnom licu „Dobro Polje“, opšta zadruga sa p.o. Pelagićevo, a Gavro Brkić, kao direktor pravnog lica „Dobro Polje“, opšta zadruga sa p.o. Pelagićevo, u svojstvu osnivača i direktora bez ograničenja ovlaštenja i odgovorne osobe u pravnoj osobi „Dobro Polje“, opšta zadruga sa p.o. Pelagićevo, izbjegli platiti davanja propisana poreznim zakonodavstvom BiH pružanjem lažnih podataka o činjenicama koje su od utjecaja na utvrđivanje iznosa obaveza, a iznos poreza čije se plaćanje izbjegava prelazi 10.000,00 KM.


Sremske Novine » Područni fudbalski savez Srem obukao sudije\nPodručni fudbalski savez Srem obukao sudije\nPodručni fudbalski savez Srem osim što pomaže klubove u svojoj nadležnosti, brine i o svojim sudijama, pa je tako u prethodnih par dana organizovana podela trenerki deliocima pravde na zelenom terenu.\n“U martu mesecu imali smo jednu akciju u okviru koje smo podelili oko 200 lopti klubovima Sremske i dve međuopštinske lige, prošle godine smo klubovima podelili komjutere, a sada su na red došle i naše sudije. Za sve sudije koje su u nadležnosti Saveza, bez obzira koji stepen takmičenja sude obezbeđene trenerke, a kako bi nas i dalje u najlepšem svetlu predstavljali gde god da se pojave, kako na terenu, tako i van njega”, rekao je povodom ove akcije sekretar Saveza Goran Kovačević.\nSve ukupno je, prema njegovim rečima, podeljeno 90 kompleta trenerki.\n“Do sada smo opremu obezbeđivali za sudije koje su sudile samo lige u našoj nadležnosti, a sada smo proširili akciju i na sudije koji dele pravdu u Vojvođanskoj, Srpskoj i Prvoj Lige Srbije. Imamo odlučnu saradnju sa predsednikom Sudijske organizacije Branislavom Ćaćićem, sa svim sudijama i možemo biti ponosni na njih i na njihov rad i ovo je samo mali znak da ih vrednujemo, da cenimo ono što oni rade”, kratko je rekao Kovačević.


UŽIVO: Ivanović - Šarapova\nIma za čime da žali\nISPUSTILA TITULU: Ana osvojila prvi set, pa izgubila od Šarapove u finalu Štutgarta\nDejan Ignjatovic\t 27.04.2014. 14:58h 13:50h\nAna Ivanović je u velikom finalu u "Porše areni", posle preokreta, poražena od Ruskinje Marije Šarapove sa 6:3, 4:6, 1:6\nŠTUTGART - Srpska teniserka Ana Ivanović nije uspela da osvoji prvu titulu na WTA turniru u Štutgartu. Ana Ivanović je u velikom finalu u "Porše areni", posle preokreta, poražena od Ruskinje Marije Šarapove sa 6:3, 4:6, 1:6.To je bio 10. međusobni duel dve, po mnogima, najlepše teniserke, i osma pobeda Ruskinje. Šarapova je tako odbranila trofej na turniru u Štutgartu.\nAna Ivanović nije uspela da osvoji 14. trofej u karijeri, a treći ove sezone. S druge strane Marija Šarapova je ovom pobedom osvojila 30. jubilarnu titulu u karijeri, ali tek prvu u 2014. godini. Ivanovićeva definitivno ima za čime da žali s obzirom da je vodila sa 1:0 u setovima i imala brejk prednosti na startu drugog seta.\nIII setU završnici drugog seta obe teniserke su sigurne na servisu, pa je Šarapova u desetom gemu došla u situaciju da servira za izjednačenje. Ana je izvršila pritisak na protivnicu, imala je 30:30, ali se Šarapova iz nezgodne situacije izvukla odličnim drugim servisom. Maša je posle jednog sata i 38 minuta igre dobila drugi set sa 6:4, pa će se igratti treći odlučujući set.Ana ima za čim da žali. Ivanovićeva je u petom gemu ponovo imala šansu da oduzme servis protivnici, ali je Šarapova odigrala savšen poen i na kraju osvojila gem za 3:3. Usledio je novi pad u igri Ane Ivanović pa Šarapova stiže do novog brejka i velikog preokreta - Ruskinja vodi sa 4:3 u drugom setu.\nIpak Šarapova u sledećem gemu još jednom pokazuje da se nikada ne predaje. Ivanovićeva je imala gem loptu, ali je u najgorem mogućem trenutku napravila duplu servis grešku, a u nastavku Ruskinja pravi ribrejk i ekspresno se vraća u meč. Ana vodi sa 3:2 u gemovimaMeđutim, to nije dugo trajalo pošto je srpska teniserka već u četvrtom gemu ponovo iskoristila slabije servise Šarapove. Ruskinja po peti put na meču nije uspela da se odbrani, pa Ana na startu drugog seta vodi sa 3:1.Ana je odličnu igru prenela i u drugi set. Ivanovićeva je sigurnim servisom bez problema povela sa 1:0, da bi Šarapova odgovorila istom merom.\nII setMeđutim Ana se nije predala uzvratila je istom merom i na servis Šarapove dolazi do nove dve vezane set lopte. Šarapova već na prvoj jedan bekhend šalje u aut, pa Ivanovićeva posle 51 minuta igre osvaja uvodni set sa 6:3.Ivanovićeva nije iskoristila prvu priliku da privede prvi set kraju iako je imala set loptu na svoj servis. Šarapova počinje da igra bolje i koristi Anin pad. Ruskinja uspeva da veže dva brejka i da smanji prednost protivnice na 5:3.\nAna preciznim i sigurnim servisima stiže do vođstva od 4:0. Igra se odličan tenis, ali Ruskinja nikako ne uspeva da uzme gem sjajnoj Ani., koja posle nekoliko spektakularnih poena pravi i treći vezani brejk za 5:0 i dolazi u situaciju da servira za prvi set. Ivanovićeva je nastavila svoju seriju i rutinski stiže do vođstva od 2:0, da bi zatim usledio novi brejk Srpkinje. Iako je Šarapova uz dosta muke stigla do gem lopte Ana nije odustajala i novim vinerom koristi drugu priliku za 3:0.Ana je odmah na startu oduzela servis Mariji Šarapovoj. Ivanovićeva je odlično ušla u meč i maksimalno koristila svaku priliku da poentira na drugi servis Ruskinje. I set\nana ivanovićMarija ŠarapovatenisŠtutgartWTA


Vučić položio zakletvu kao predsjednik Srbije - Vijesti.me\nSVEČANO STUPIO NA DUŽNOST\nVučić položio zakletvu kao predsjednik Srbije\nU obraćanju okupljenim građanima ispred Skupštine Srbije, Vučić je podsjetio na rezultate koje je postigao kao predsjednik Vlade ali i ocijenio da je pred svima još mnogo posla Edit\nBeta 31. maj 2017, 10:21 ažurirano 5. februar 2019, 06:58\nAleksandar Vučić stupio je danas na dužnost predsjednika Srbije polaganjem zakletve u republičkom parlamentu.\nTekst zakletve koju je Vučić položio glasi: "Zaklinjem se da ću sve svoje snage posvetiti očuvanju suverenosti i cjeline teritorije Republike Srbije, uključujući i Kosovo i Metohiju kao njen sastavni dio, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savjesno i odgovorno ispunjavati sve svoje dužnosti".\nVučić je položio zakletvu nad Ustavom i kopijom Miroslavljevog jevanđelja.\nPoslije polaganja zakletve Vučić će otići do zgrade na Andrićevom vencu gde će mu dužnost predati odlazeći predsjednik Republike Tomislav Nikolić.\n"Hajde zdravo, odoh ja da radim"\nIzabrani predsjednik Srbije Aleksandar obećao je danas građanima, neposredno pred ulazak u Skupštinu Srbije gdje je položio zakletvu, da će kao predsjednik čuvati mir i stabilnost, kao i budućnost sve djece.\nU obraćanju okupljenim građanima ispred Skupštine Srbije, Vučić je podsjetio na rezultate koje je postigao kao predsjednik Vlade ali i ocijenio da je pred svima još mnogo posla.\n"Kao predsjednik, obećavam da ću u vaše ime čuvati mir i stabilnost, čuvati i braniti budućnost naše djece. I da ću se uvijek boriti za vašu djecu, jednako kao i za moju", rekao je Vučić.\nOn je zahvalio građanima koji su na radni dan i po velikoj vrućini došli da ga pozdrave, kao i za glasove koji su mu poklonili na izborima.\n"Našu lijepu zemlju Srbiju smo podigli sa koljena. Od zemlje koja je bila pred bankrotom uredili smo javne finansije, počeli da podižemo industriju i počeli da oporavljamo ekonomiju. Iz dana u dan ćete osjećati boljitak i biti ponosni na svoju zemlju. Nemojte da gledate unazad, nego unaprijed. U zemlju svoje djece, a ne u zemlju svojih djedova", rekao je Vučić.\nVučić je građanima rekao da je navikao da radi i da žuri i još jednom im zahvalio na podršci.\n"Hajde zdravo, odoh ja da radim... Živjela Srbija i beskrajno vam hvala na veličanstvenom dočeku", rekao je Vučić.\nIspred zgrade Skupštine Srbije Vučića je dočekala predsjednica parlamenta Maja Gojković dok ga je na ulazu sačekao i dosadašnji predsjednik Tomislav Nikolić.


VANDALSKI NAPADI U ATINI: Uhapšeno 50 ljudi, jedan policajac povređen! | Happy BSC portal\nVANDALSKI NAPADI U ATINI: Uhapšeno 50 ljudi, jedan policajac povređen!\nŠirom Atine prošle noći je došlo do niza "vandalskih napada" na čijoj su meti bile prodavnice, ekspoziture banaka i zgrade državnih službi.\nPolicija je saopštila da je do jutrros prijavljena šteta na 13 prodavnica i pet bankomata, kao i na ulazima u tri zgrade u kojima su jedna opštinska poreska i jedna urbanistička služba, i kancelarije Vodovoda, piše atinski list "Katimerini".\nPolicija je navela i da tokom jučerašnjih demonstracija na 11. godišnjicu pogibije jednog dečaka tokom napada na policiju, "nije bilo neočekivanih problema", pošto su policijske snage bile spremne i "odmah su se suprotstavile grupama pojedinaca koji su pokušali da izvrše protivzakonita dela" gadjajući policajce "molotovljevim koktelima" i drugim predmetima.\nU Atini je tako uhapšeno 50 ljudi, a jedan policajac je povređen. U lučkom i univerzitetskom gradu Patri, na Peloponezu, uhapšeno je 19 osoba, a dva policajca su povređena. Osam osoba je uhapšeno u Solunu.\nNEREDI U PARIZU: Protest zbog Romana Polanskog, policija upotrebila suzavac protiv demonstranata!\nIMAM FINANSIRAO TERORISTE: Glavni muslimanski sveštenik u Pragu osuđen na 10 godina zatvora!\nGrci suzavcem rasteruju migrante na granici: Vojska i policija čuvaju prelaz!


Nova publikacija - „Zagrevanje useva– kako odgovoriti“ - Klimatske promene\nNova publikacija – „Zagrevanje useva– kako odgovoriti“\nNova publikacija – „Zagrevanje useva–…\nPripremljeni izveštaj o uticaju promena klime na poljoprivrednu proizvodnju u Srbiji namenjen je savetodavnim službama, zaposlenima u sektoru poljoprivrede, poljoprivrednim proizvođačima, ali i najširoj zainteresovanoj javnosti.\nZasnovan je na izveštaju „Procena osetljivosti i mere prilagođavanja na izmenjene klimatske uslove u sektoru poljoprivrede u Republici Srbiji“, koji je pripremio ekspertski tim angažovan za potrebe izrade Drugog nacionalnog izveštaja Republike Srbije prema Okvirnoj konvenciji UN o promeni klime.\nOsnovni cilj izveštaja, pre svega, je identifikacija mogućih problema i sugerisanje opcija zajedničkog rešavanja ovih problema, kako bi se pomogla pravovremena i adekvatna reakcija i osigurala konkurentna budućnost ove privredne grane.\nRadnu verziju izveštaja možete pročitati ovde.\nKategorija: Vesti 4. oktobra 2015.\nPrethodnoPrevious post:Predlog Prvog dvogodišnjeg ažuriranog izveštaja R Srbije prema Okvirnoj konvenciji UN o promeni klimeSledećeNext post:Održana konferencija


AKPA: (Ne)postupanje Ustavnog suda zabrinjavajuće - Društvo - Dnevni list Danas\nPočetna » Društvo » AKPA: (Ne)postupanje Ustavnog suda zabrinjavajuće\nAKPA: (Ne)postupanje Ustavnog suda zabrinjavajuće\nAlumni klub Praovosudne akademije (AKPA) izrazio je zabrinutost zbog postupanja Ustavnog suda po predlozima da se donošenjem privremenih mera prekinu izbori za novi saziv Visokog saveta sudstva (VSS) i Državnog veća tužilaca (DVT).\n0Piše: Danas Online 19. oktobra 2020. 17.01\nAKPA je podneo inicijative Ustavnom sudu kojima traži da se oglase neustavnim odredbe Zakoan o VSS i Zakona o DVT koje se odnose na neopravdano sužavanje biračkog prava sudija i tužilaca.\nOni su istakli da preko 600 sudija i tužilaca nema pravo glasa na izborima za pravosudne savete koji su u toku, jer je mnogim pravosudnim funkconerima onemogućeno glasanje zbog diskriminatorske odredbe koja to pravo priznaje samo sudijama i tužiocima koji imaju više od tri godine staža na funkciji.\nUstavni sud ne postupa hitno po podnetim inicijativama, iako razlozi hitnosti nesporno postoje, jer oba pravosudna saveta uveliko sprovode izborne procedure, ističu oni.\nIako Zakonom o Ustavnom sudu nisu propisani rokovi u postupku donošenja privremenih mera, oni su propisani procesnim zakonodavstvom u postupcima koji se vode pred redovnim sudovima.\n„Bilo bi prirodno da Ustavni sud ako već ne može da postavi neke više standarde, ispuni barem one koji su postavljeni pred bilo kog drugog postupajućeg sudiju u osnovnom ili više sudu“, smatraju oni.\nGotovo mesec dana od predaje inicijative kojom se traži oglašavanje neustavnim pojedinih odredbi zakona o izboru pravosudnih saveta, i dalje nije doneta nikakva odluka u predloženim privremenim merama, a kako je predstavnicima ovog udruženja zvanično saopšteno, jedan od predmeta koji su po ovim inicijativama formirani nije ni dodeljen u rad sudiji izvestiocu, kaže se u sopštenju AKPA.\nAKPA podseća da Evropska unija pomno prati dešavanja u oblasti vladavine prava, a pitanje izbora novog saziva VSS i DVT svakako je jedno od ključnih u toj oblasti.\nU tom smislu, ističu oni, propuštanje Ustavnog suda da hitno deluje može stvoriti u javnosti utisak svesne opstrukcije postupka, a organe izabrane po osporenim pravilima staviti u položaj permanentnog osporavanja legitimiteta.\nakpa, sudije, Ustavni sud\nSelaković: Ništa sporno u vakcinaciji zaposlenih Ustavnog suda BiH u Srbiji


Belgija odlučila da zabrani pušenje u automobilu - Auto Republika\nUživanje u duvanskom dimu u prilikama kada je pušač za volanom, postaje nedozovoljeni čin u Belgiji, počev od 1. januara 2021. godine, ukoliko se u automobilu nalazi trudnica ili pak neko maloletno lice. Ovaj zakonski predlog koji je podnet od strane anonimnog lica, baš kao i onaj o zabrani reklamiranja duvanskih proizvoda, prošao je skupštinsku proceduru rasprave u odboru za zdravstvo, prenela je belgijska agencija Belga.\nPre Belgije, Austrija, Francuska i Italija su već zabranile pušenje u automobilu uz pretnju novčanih sanckcija u iznosu čak i do 3.000 evra, kao i pratećih zabrana upravljanja motornim vozilom u slučaju ponovljenog prestupa. U Nemačkoj je pokrenuta diskusija na ovu temu, a nact zakona je već pripremljen, pa se čeka da bude pušten u skupštinsku proceduru. Isti predviđa kazne u visini 500 do 3.000 evra, ukoliko bude kršenja odredbi.\nNeke procene govore da je čak oko milion maloletnih osoba izloženo pasivnom udisanju duvanskog dima, i to samo u Nemačkoj, dok je na globalnom nivou, procena da oko 166.000 dece izgubi život zbog efekata neželjenog udisanja duvanskog dima.\nIstraživanja govore i o tome da luftiranje putničke kabine putem otvaranja prozora i nije neko efikasno rešenje, a da se koncentracija čestica koje nastaju sagorevanjem duvana dramatično uvećava u vozilu, gde se dobija efekat nalik onom koji postoji u „zadimljenim kafanama“.\nNa kraju, postoji mogućnost da predmetni zakon ni ne bude poslat u Bundestag na glasanje jer najsvežije studije otkrivaju da je broj vozača koji konzumiraju duvan u vozilu u okolnostima kada prevoze maloletne osobe, spao sa 4% na 2%, pa postoji velika verovatnoća da nikakva akcija izvršne vlasti, na ovu temu, i nije neophodna.\nNismo uspeli da iščačkamo informaciju o tome da li je formalno, pušenje zabranjeno u automobilima na teritoriji Amerike, ali smo zato izračunali da, uz aktuelne cene cigareta na tamošnjem tržištu, gde kutija istih sa oznakama jedne, nekada vrlo popularne marke, košta 9 dolara za paklicu, odnosno toliko da se mesečni iznos troškova uživanja u duvanskom dimu izjednačava sa ratom otplate kredita za novi Ford Mustang.\nU takvim okolnostima, retke su individue koje žele izdvajati toliko novca za duvan.\ntagovi: belgijski saobraćajni propisi zabrana pušenja zabrana pušenja u autu EU\nprethodni Nissan Leaf u najdužoj i najsloženijoj autonomnoj vožnji u Velikoj Britaniji\nsledeći AMC Pacer iz 1975. godine prodat za "rekordnu" sumu


VEBER I VOGEL: Lajčak loš izbor za specijalnog izaslanika, jer Slovačka ne priznaje Kosovo | Ekspres.net\nIzvor: EPA / MARTIN DIVISEK\nViši saradnici Saveta za politiku demokratizacije u Berlinu i Briselu, Bodo Veber i Tobi Vogel, u opširnoj zajedničkoj analizi za EUobzerver nastoje da dokažu da Miroslav Lajčak ne bi bio dobar izbor za specijalnog izaslanika EU za pregovore Beograda i Prištine, a u nizu razloga koje navode prvi je - jer dolazi iz zemlje koja ne priznaje nezavisnost tzv. Kosova.\nVeber i Vogal u tekstu pod nazivom "Zašto je Miroslav Lajčak pogrešan izbor za izaslanika EU", ocenuju da, površno gledano, Lajčak deluje kao neko ko ima potrebne kvalifikacije za tu funkciju, jer govori srpski jezik i bio je izaslanik EU za nadgledanje referenduma o nezavisnosti Crne Gore 2006. i specijalni predstavnik EU za BiH od 2007. do 2009, kada je obavljajao i funkciju visokog predstavnika, a zna, kažu, i da "pliva" u briselskoj birokratiji.\nPročitajte još: Tači - Ako se nešto desi u pregovorima sa Srbijom, desiće se ove godine\n"Uprkos ovim očiglednim kvalifikacijama, međutim, Lajčak je pogrešan čovek iz niza razloga", smatraju Vogel i Veber.\nUkazuju da bi onda, ukoliko bi Lajčak bio imenovan, obojica visoko pozicioniranih diplomata EU, zaduženih za pitanje KiM, poticala iz zemalja članica koje ne priznaju tzv. Kosovo, a koje čine manjinu u EU, i oni bi nadgledali pregovore koji bi, po njima, trebalo da se završe tako što bi "Srbija priznala nezavisnost Kosova".\n"Ovim bi se poslao snažan signal da EU zauzima strane", kažu njih dvojica i primećuju da bi to značilo podršku predsedniku Srtbije, kojeg smatraju sve autoritarnijim, pred izbore.\nPročitajte još: Ministarka spoljnih poslova Jamajke demantovala Tačija\nKao drugi razlog, navode da Lajčak ima "istoriju političkih neuspeha na Balkanu".\nKao specijalni predstavnik EU i visoki predstavnik u BiH, Lajčak je učestvovao u "ozbiljnim političkim sukobima" sa predstavnikom Srba u BiH Miloradom Dodikom.\nKao treći razlog, Vogel i Veber navode da Lajčak ima istoriju stavljanja ličnih i profesionalnih ambicija iznad misije koja mu je dodeljena.\n"Naglo je napustio mesto u Sarajevu nakon godinu i po dana na toj funkciji - uz objašnjenje da ne može da odbije ponudu Roberta Fica, tadašnjeg premijera Slovačke, da predvodi diplomatiju te zemlje - samo da bi narednih godina potkopao svog naslednika u Sarajevu", tvrde oni.\nVogel i Veber dodaju, pozivajući se na brojne neimenovane izvore, da je Lajčak tražio mnogo širi portfelj od pregovora Beograda i Prištine, "iako je dobro znao da je ovo samo po sebi posao sa punim radnim vremenom".\nKao poslednji razlog, ukazuju da je Lajčak ostao član vlade u Bratislavi uprkos tome što je premijer Fico morao da podnese ostavku posle ubistva istraživačkog novinara Jana Kucijaka.\n"U regionu koji se bori sa napadima moćnih zvaničnika na medije, ne samo u Srbiji, imenovanje Lajčaka bi poslalo potpuno pogrešnu poruku, pružajući još jednu ilustraciju onoga što građani Balkana vide kao obrazac neuspeha zvaničnika EU", ocenjuju Vogel i Veber.\n"Države članice EU zato moraju da spreče ovo imenovanje", zaključuju Vogel i Veber.\nOni predlažu da budući izaslanik pre svega treba da potiče iz zemlje koja priznaje Kosovo.\nkosovo eu Miroslav Lajčak slovačka specijalni izaslanik\nRekordno veliki broj izbeglica na granici SAD i Meksika\nHrvati mogu u SAD bez vize\nDa, apsolutno 25 glasova 60%\nNe, to je represivna mera 14 glasova 33%


Departman za fiziku > Vesti > Najave > Letnja škola Dani Fuzije@BG\nOrganizacija Fuziona Obrazovna Mreža organizuje ove jeseni letnju školu Dani Fuzije@BG. Ovo je radionica o nuklearnoj fuziji tokom koje studenti prirodnomatematičkih i tehničkih fakulteta uče o naučnim i tehnološkim dostignućima u razvoju ovog krucijalnog energetskog izvora budućnosti. Letnja škola se održava od 25. do 29. septembra i sastoji se od dva dela – predavačkog i eksperimentalnog. Predavački deo škole će biti održan od 25. do 27. septembra u Maloj Sali Zadužbine Ilije M. Kolarca, dok će eksperimentalni deo biti u Računarskom Centru Elektrotehničkog fakulteta 28. i 29. septembra.\nPredavački deo letnje škole Dani Fuzije @BG je otvoren za sve zainteresovane studente (sadržaj je prilagođen za nivo osnovnih akademskih studija), dok se za eksperimentalni deo studenti prijavljuju do 31.08. na sajtu radionice https://www.fom-fen.net/dani-fuzije, gde ujedno možete dobiti i više informacija o ovom događaju.


U ranije objavljenom izveštaju stečajnog upravnika Borisa Debelića, kaže se da postoje uslovi za otvaranje stečaja, ali i mogućnost nastavka poslovanja u stečajnom postupku u slučaju pozitivnog ishoda pregovora s finskim naručiocem generatora, kompanijom "Vartsila Finland" i italijanskim IPS-om, kao strateškim partnerom Uljanik TESU.\nIzveštaj kaže d apostoje uslovi za otvaranje stečaja ali i mogućnost nastavka poslovanja\nPrema tom izveštaju, kod Uljanik TESU postoje uslovi za otvaranje stečajnog postupka, a kako se imovinom te kompanije mogu podmiriti troškovi postupka, stečajni upravnik predložio je otvaranje stečajnog postupka, preneo je portal Seebiz.\nSudija Tijana Licul rekla je na ročitu da je zakon jasan i da se i kroz stečajni postupak mogu ostvariti planirani poslovi s finskim i italijanskim partnerom.\nPredsednik Uprave Uljanik TESU Vladimir Potnar izjavio je nakon ročita da bi bilo u redu da je sud dao još jednu šansu kompaniji, kao što je to učinio s drugim članicama Uljanik grupe.\nPredlog za otvaranje stečaja nad Uljanik TESU podnela je Fina početkom marta ove godine, zbog evidentiranih neizvršenih osnova za plaćanje u razdoblju dužem od 120 dana, u iznosu od 3,86 miliona kuna. Početkom marta, Uljanik TESU je imao 65 zaposlenih, kojima nije u potpunosti isplaćena plata za novembar prošle godine, kao ni plate posle toga.\nOsnovna delatnost Uljanik TESU je proizvodnja električnih sinhronih generatora srednje snage za potrebe brodogradnje, a uz to proizvodi i generatore za male hidroelektrane te generatore za električne lokomotive.\nU Trgovačkom sudu u Pazinu za danas u 12 sati je zakazano i ročite radi izjašjavanja o predlogu za otvaranje stečajnog postupka i rasprave o pretpostavkama za otvaranje stečajnoga postupka nad kompanijom Uljanik Strojogradnja.


Press Online :: Politika :: "NE VERUJTE MEĐUNARODNOJ PRAVDI, PREVIŠE JE APSTRAKTNA" Miletić i Adamović o saslušanju Tačija u Hagu: Dosadašnja iskustva su poražavajuća, ne treba očekivati istinu\n"NE VERUJTE MEĐUNARODNOJ PRAVDI, PREVIŠE JE APSTRAKTNA" Miletić i Adamović o saslušanju Tačija u Hagu: Dosadašnja iskustva su poražavajuća, ne treba očekivati istinu\nŽuta kuća je činjenica o kojoj je pisala i Karla del Ponte i koja se pominje u izveštaju Saveta Evrope i Dika Martija iz 2010. godine. Prošlo je deset godina i, iako postoje dokazi o Žutoj kući, niko prstom nije mrdnuo. Šta onda da očekujemo? Ovo je poražavajuće za istinu, pravdu i pomirenje\nPredsednik tzv. Kosova Hašim Tači juče je, nakon 6 sati ispitivanja, napustio prostorije Specijalnog tužilaštva u Hagu, a saslušanje će biti nastavljeno sutra. Pred ulazak u zgradu suda, Tači je rekao da se borio za nezavisno i slobodno Kosovo, "zasnovano na jednakim pravima, multietničkom društvu i vladavini zakona", te da je spreman da se suoči s novim izazovima i trijumfom za svog sina, porodicu, narod i svoju državu.\nDr Dejan Miletić, predsednik Centra za proučavanje globalizacije, kaže da je jedno boriti se za određene ideale, a drugo ne prihvatati činjenicu da su zločini počinjeni, da se borba vodila terorizmom i da se delovalo pogubno po region i stanovništvo.\n- To je govori u prilog nespremnosti za suočavanje, kompromis i dijalog – kaže Miletić za Pink. Podseća na stravične zločine i na hiljade ubijenih i nakon primirja, ali i na proterani srpski narod sa Kosova i Metohije.\nZapitao je ko je za ove zločine odgovoran i istakao da su Tači, Haradinaj i drugi nespremni da se suoče sa činjenicama da su ubijali svoj narod, policiju, vojsku, a onda i civilno stanovništvo koje su i proterivali.\n- Nespremni su da pogledaju istini u oči jer, jedno je časno se boriti pa možda i poginuti i ubiti neprijatelja, a sasvim drugo ubiti i silovati dete, vaditi organe i trgovati njima. Žuta kuća je činjenica o kojoj je pisala i Karla del Ponte i koja se pominje u izveštaju Saveta Evrope i Dika Martija iz 2010. godine. Prošlo je deset godina i, iako postoje dokazi o Žutoj kući, niko prstom nije mrdnuo. Šta onda da očekujemo? Ovo je poražavajuće za istinu, pravdu i pomirenje – kaže Miletić.\nIstoričar Saša Adamović kaže da u međunarodnu pravdu ne veruje, te da mu ona zvuči apstraktno.\n- Već smo videli da se u Haškom tribunalu uglavnom sudilo Srbima i da se međunarodna pravda zloupotrebljava, odnosno u funkciji je konkretnih političkih ciljeva. I preuranjeno obelodanjivanje optužnice protiv Tačija imalo je za cilj da se on izbaci iz nastavka dijaloga Beograda i Prištine – kaže Adamović za Pink.\nDodaje da se Tači ne brani ćutanjem, već odgovara na pitanja tužilaštva, što govori u prilog tome da se pripremao.\n- Nemojte previše verovati u međunarodnu pravdu, jer je ona previše apstraktna i u funkciji ostvarivanja interesa velikih sila, a pogotovo onih koje su 90-ih godina žarile i palile Balkanom, uništile nam državu, izazvale građanski rat, prouzrokovale stradanje stotina hiljada Srba i koje i dan-danas ne odustaju, smatrajući da projekat kosovske nezavisnosti mora da bude završen – kaže Adamović.


Vječno rivalstvo otišlo na stranu Galate, ni Ozil nije pomogao Feneru na Ulker stadionu (VIDEO)\nU “Interkontintalnom derbiju“, koji se zove još i “Vječno rivalstvo“, pobjedu je upisao Galatasaraj na “Ulker stadionu” protiv domaćeg Fenerbahčea.\nU najvećem derbiju turskog fudbala i jednom od najvećih na svijetu Galatasar je minimalnim rezultatom pobijedio Fenerbahče. Policijski sat u Turskoj odgovarao je sigurno policijskim snagama, koje su u znatno manjoj mjeri morale intervenisati, u odnosu na to da je bilo navijača, sa obzirom na rivalstvo između njih.\nImali su gosti i posjed lopte i više šuteva u prvom poluvremenu, ali je ipak više uzbuđenja bilo ispred njihovog gola. Prvo od tih viđeno je u trećoj minuti kada je Mbvana Samata šutirao preko gola. Tražio je “Fener” i penal u 34. minuti, no nakon pregledanja VAR-a glavni sudija Čunejt Čakir odlučio je da nije bilo igranja rukom u šesnaestercu gostiju.\nHT: Fenerbahçe 0-0 Galatasaray #FBvGS\n— Fenerbahçe English (@Fenerbahce_EN) February 6, 2021\nGalatasaraj je do prednosti i pobjedničkog gola stigao u 54. minuti. Emre Kilinc je dobro prošao po sredini i uposlio Mostafu Abdulaha koji je preciznim udarcem sa ivice kaznenog prostora pogodio mrežu domaćih.\nMorao je nakon toga Fenerbahče ofanzivnije da krene ka golu “Galate“, i u 75. minuti oni su stigli do izjednačenja. Ozan Tufan je bio najviši u skoku, međutim ponovo VAR nije bio na strani domaćih i gol je poništen zbog ofsajda.\nVeliki pritisak vršili su igrači u žuto-crnim dresovima do kraja, čak tražili i penal u sedmoj minuti nadoknade, no ništa od toga nije bilo i Galatasaraj je u velikom derbiju upisao sva tri boda.\nOni su se sada izjednačili sa Fenerbahčeom u vrhu tabele i obje ekipe imaju po 48 bodova.\nPrethodni članakPartizan jasan i konkretan na startu drugog dijela sezone, Jović postigao prvenac (VIDEO)\nNaredni članakArteta: “Poklonili smo im gol i još tri šanse, jednostavno smo im sve servirali”


Alumil Bosna i Hercegovina\nOdaberite vaš lokalni sajt\nALUMIL nudi 65 različitih arhitektonskih aluminijumskih sistema za svaku primjenu, želju i zahtjev.\nPogledajte naše reference u svijetu kako biste dobili inspiraciju za projekat\nInstituti za sertifikaciju\nPošaljite vaš CV\nPretraži rezultate za ""\nili koristeći e-mail\nSistemi za zaštitu od sunca\nSistemi za oblaganje fasada\nKomplementarni sistemi za prozore i vrata\nOpcije za proizvode\nProzori, vrata i fasade u širokom spektru boja i teksture za ispunjavanje bilo kog zahtjeva\nŠiroka paleta brava, šarki, ručica, mehanizama i ostalog.\nŽelim da dobijam biltene (newsletter) iz Alumila i dajem kompaniji pravo korištenja, održavanja i obrade podataka koje sam dostavio, a eksplicitno se slažem da ih koriste isključivo kako je navedeno u relevantnom obavještenju.\nMolim vas upišite tačnu e-mail adresu\nMolimo da prihvatite našu politiku\nOvim izjavljujem sljedeće u vezi sa mojim ličnim podacima, pošto ću ih upisati u postojećem formularu , moje kontakt podatke ("podaci"):\nSvrha obrade podataka iz Kontrolora podataka, kompanije SA pod imenom "ALUMIL ALUMINUM INDUSTRY SA", sjedištem u industrijskoj zoni Stavrochori-Kilkis (u daljem tekstu: Kompanija), je moje informisanje o proizvodima, akcijama i vijestima iz Kompanije.\n(a) Obavještenju o privatnosti kompanije i, posebno, mojim pravima koja se odnose na zaštitu ličnih podataka (i konkretnije, pravo na informacije, pristup, ispravke, brisanje, ograničenje obrade, prenosivost i prigovor);\n(b) Posebno, da je za ostvarivanje mojih prava nadležna kontakt osoba koju je imenovala Kompanija službenik za zaštitu podataka, sa kojim mogu da stupim u kontakt na e-mail dpo@alumil.com i kome ću adresirati svaki mogući zahtjev za ostvarivanje jednog od mojih prava vezanih za moje lične podatke.\n(c) Da zadržavam pravo da povučem saglasnost, koju ja dostavljam prisustvom ili slanjem e-maila na dpo@alumil.com ili biranjem odgovarajuće naredbe "Unsubscribe" koja prati svaki e-mail koji dobijam od kompanije .\nOdobravam Kompaniji da koristi, održava i obrađuje podatke koje sam dostavio, a eksplicitno se slažem da ih koriste isključivo u gore navedenom kontekstu.


Kompanija Impresa Pizzarotti glavni izvođač radova na Kuli Beograd, najvišoj zgradi u Srbiji | Belgrade Waterfront\nKompanija Impresa Pizzarotti glavni izvođač radova na Kuli Beograd, najvišoj zgradi u Srbiji\nKula Beograd predstavljaće centralni deo Belgrade Waterfront-a i budući simbol prestonice\nIzvođenje glavnih radova povereno je Impresa Pizzarotti, svetski poznatoj italijanskoj građevinskoj kompaniji\nU zgradi visokoj 168 metara nalaziće se najviši vidikovac u prestonici\nKula Beograd biće dom prestižnim apartmanima The Residences at The St. Regis Belgrade, kao i hotelu The St. Regis Belgrade\nBeograd, 26. novembar 2018. – Predstavnici kompanija Belgrade Waterfront i Impresa Pizzarotti potpisali su ugovor o izvođenju glavnih radova na Kuli Beograd, najvišoj zgradi u Srbiji i budućem simbolu prestonice. Zgrada visoka 40 spratova predstavljaće centralni deo Belgrade Waterfront-a, a na poslednjem spratu nalaziće se i najviši vidikovac u Beogradu, sa kojeg će se pružati neverovatan pogled na panoramu grada. Glavni radovi počeće tokom decembra.\nImpressa Pizzarotti jedna je od najznačajnijih italijanskih kompanija u građevinskom sektoru, koja postaje lider na međunarodnom tržištu kada su u pitanju veliki i kompleksni građevinski poduhvati, kao i veliki infrastrukturni projekti. Među najznačajnijim projektima kompanije izdvajaju se Portonovi Resort Montenegro u Crnoj Gori, kao i neboderi Marriott AC Hotel, 1 Seaport i 45 Broad Street u Njujorku, SAD. Projekti poput ovih, slične veličine i kompleksnosti kao i Kula Beograd, koje kompanija gradi, između ostalog, u SAD, Australiji i Monaku, svojevrsna su preporuka kompanije Impresa Pizzarotti zahvaljujući kojoj joj je poveren složen posao izgradnje budućeg obeležja naše prestonice.\nPosle potpisivanja ugovora, Nikola Nedeljković, generalni direktor kompanije Belgrade Waterfront, istakao je: „Višedecenijska ekspertiza i znanje koje donosi Impresa Pizzarotti biće od ogromnog značaja za izgradnju ove monumentalne građevine, koja naglašava duh i lepotu Beograda na najbolji način. Veoma sam srećan što imamo partnera svetske klase, koji u Srbiju dolazi posle mnogo uspešnih projekata širom sveta kako bi nam pomogao da ostvarimo važan cilj – izgradimo jedinstvenu građevinu, koja će ponuditi neuporediv životni stil građanima i učiniti Beograd još atraktivnijom destinacijom.“\nKombinujući stambenu, komercijalnu, hotelsku i ugostiteljsku ponudu, Kula Beograd biće jedinstven prostor okružen javnim trgom idealnim za različite aktivnosti i događaje.\nPredstavnik kompanije Impresa Pizzarotti Marco Faroldi, ovom prilikom je izjavio: „Izuzetno smo ponosni i zahvalni za priliku koja nam je pružena – da, uz podršku Millenium Team-a, lokalne kompanije koja već uspešno sarađuje sa Belgrade Waterfrontom, kao i Roberts Constructions, vodeće kompanije za izgradnju višespratnica, izgradimo najvišu i jednu od najvažnijih i najlepših zgrada u Srbiji, Kulu Beograd. Impresa Pizzarotti posluje više od 100 godina, u 20 zemalja sveta na svim kontinentima. Upotrebićemo svu svoju internacionalnu ekspertizu kako bismo izgradili ovu izuzetnu građevinu i stvorili pravo remek-delo“.\nPrepoznajući značaj i potencijal ove zgrade, kompanija Marriott International izabrala je Kulu Beograd za dom ekskluzivnog brenda St. Regis, koji će na ovoj lokaciji otvoriti svoj sedmi hotel u Evropi. The Residences at The St. Regis Belgrade, luksuzni brendirani apartmani, će takođe biti smešteni u Kuli Beograd, kao prvi u Evropi, postavljajući Beograd na mapu svetskih destinacija.\nKulu Beograd dizajnirala je svetski poznata kompanija SOM, a projekat razvija AECOM. Lokacija Beograda, na ušću dve velike reke, bila je uz istorijski i kulturni pejzaž Srbije glavna inspiracija za arhitekte u stvaranju ove monumentalne zgrade.\nKula Beograd, čiji je završetak planiran 2021. godine, biće centralni deo Belgrade Waterfront-a, koji za cilj ima poboljšanje kvaliteta života građana i stimulaciju ekonomskog rasta, te stremi da učini Srbiju privlačnom destinacijom za turiste iz celog sveta.


METEOROLOG OTKRIVA koliko je kiše za 12 sati palo u Beogradu i KAD PRESTAJU PADAVINE | Najnovije vesti - Srbija danas\n14.05.2019. • 19:50 Tanjug\nMETEOROLOG OTKRIVA koliko je kiše za 12 sati palo u Beogradu i KAD PRESTAJU PADAVINE\nPadavine su tokom noći i prepodneva bile slabog i umerenog, ponegde jakog intenziteta, a nešto više padavina bilo je na periferiji grada, rekao je Goran Mihajlović.\nTo je u granicama prognoziranih vrednosti i u skladu sa upozorenjem koje je izdao Republički hidrometeorološki zavod, kaže meteorolog Goran Mihajlović.\n- Padavine su tokom noći i prepodneva bile slabog i umerenog, ponegde jakog intenziteta, a nešto više padavina bilo je na periferiji grada - rekao je Mihajlović.\nMihajlović je rekao da će se, prema prognozi, do kraja dana i tokom noći zadržati oblačno vreme, s kišom.\nSPASIOCI UPOZORAVAJU: U uslovima bujičnih poplava morate da OBRATITE PAŽNJU na NAJVAŽNIJU STVAR! (VIDEO)\n- Za vikend će biti toplije i uglavnom sunčano, a u nedelju i početkom naredne sedmice treba računati na poslepodnevne pljuskove - navodi Mihajlović.\n- U Srbiji će do sutra ujutru pasti najveća količina kiše, promenljivo oblačno biće do petka, a od subote se očekuje toplije vreme - izjavio je meteorolog Nedeljko Todorović.\n- Glavnina padavina biće do sutra ujutro kada će u većini mesta na području Srbije pasti od 20 do 40, a ponegde i 60 litara kiše po kvadratnom metru - rekao je on.\nRadojičić: Beograd nema razloga za bojazan od poplava\nNa današnjem sastanku predstavnici javnih komunalnih institucija i opštinski štabovi podneli su izveštaje, nakon čega je usvoje izveštaj o stanju pripremljenosti Grada Beograda.\nZaključak je da su sve potrebne službe u pripravnosti, te da ne postoje veći problemi na teritoriji Beograda.\n- Prema izveštajima Vodovoda i kanalizacije u nekim nižim delovima grada, gde su kanalizacioni sistemi neplanski priključeni, dolazi do izlivanja vode - rekao je Radojičić i dodao da iz ovog preduzeća rade povećanim kapacitetom kako bi se takvi problemi odmah rešili.\nRadojičić je apelovao na građane koje imaju takav problem da se jave kako bi nadležne službe odmah reagovale.\nGradononačelnik, koji je i komandant Štaba za vanredne siituacije, naglasio je da je povećana aktivnost svih službi u gradu i da će tako ostati i u narednom periodu, jer se padavine očekuju sutra do popodnevnih časova.\n"Kolubara u blagom porastu, stanje pod kontrolom"\nJeremić je rekao da je reka, posle padavina, u "blagom nadolaženju", ali da razloga za brigu nema.\nNAJNOVIJE UPOZORENJE RHMZ! Kiša neće uskoro prestati, VODOSTAJI PRETE\nBIZARNO: Objavila fotografije svekrve u KOVČEGU i čestitala joj slavu! (UZNEMIRUJUĆI SADRŽAJ)\nTagovi: Goran Mihajlović, poplava, obilne padavine, kisa


Košarka: Crvena zvezda – Makabi, 15. decembra - Dan u Beogradu\nNaslovna » Izlasci » Sport » Košarka: Crvena zvezda – Makabi, 15. decembra\nKatarina Vidaković 12. decembar 2016. Sport Postavite komentar\nZa košarkašku utakmicu 12. kola Evrolige vlada veliko interesovanje. Broj ulaznica koje će biti u prodaji je ograničen na nekoliko hiljada, pa je najvažnija informacija za zainteresovane da prodaja karata počinje u utorak 13. decembra u 10 časova, u svim poslovnicama Eventima i onlajn.\nCene su identične kao za mečeve sa turskom Darušafakom i litvanskim Žalgirisom, koji su odigrani na parketu iste dvorane.\nKošarkaši Crvene zvezde mts okončali su prvi deo sezone u ABA ligi bez poraza. U derbiju 13. kola regionalnog takmičenja crveno-beli su savladali Budućnost u Podgorici rezultatom 54:77, pa je to dobar uvod da pokušaju da na svom terenu u Beogradu prekinu niz od tri poraza u Evroligi.\nRival iz Izraela dolazi posle utakmice u domaćem šampionatu sa timom Hapoel Gilboa Galila, koju je na svom parketu izgubio rezultatom 91:92. U Evroligi Makabi je takođe kao domaćin zabeležio dva vezana poraza – protiv Efesa i Bamberga.\nZa navijače crveno-belih važna je vest da će i sledeća utakmica u Beogradu, protiv madridskog Reala 22. decembra, zbog zauzetosti Kombank arene, biti odigrana u bivšem “Pioniru”, koji ukupno ima 6500 mesta.\nTagovicrvena zvezda evroliga hala aleksandar nikolić košarka makabi real\nPrethodni Cineplexx poklon kartica: Pokloni bioskop\nSledeći Beogradska filharmonija: Za megalomane, treći koncert


Nakon više od godinu dana: Srpske vlasti nastavljaju dijalog sa Šiptarima u Briselu! - Naslovi.net vesti\nReč je o trodnevnom sastanku, a teme razgovora biće primena postignutih sporazuma, Zajednica srpskih opština, sloboda kretanja i pravosuđe. Srpsku delegaciju predvodi direktor Kancelarije za Kosovo i Metohiju Marko Đurić. Da će... »\nVođa prištinske delegacije Avni Arifi najavio je da će u utorak u Briselu biti nastavljen dijalog Beograda i Prištine na tehničkom nivou\nTehnički pregovori Beograda i Prištine biće nastavljeni u Briselu u utorak 16. januara, a srpsku delegaciju predvodiće direktor Kancelarije za Kosovo i Metohiju Marko Đurić, potvrđeno je Tanjugu u Kancelariji. Na trodnevnom... »\nĐurić vs.: Arifi Od utorka nova runda pregovora Beograda i Prištine\nNa trodnevnom sastanku teme će biti primena postignutih sporazuma, Zajednica srpskih opština, kao i sloboda kretanja i pravosuđe. Vođa prištinske delegacije Avni Arifi najavio je prethodno da će u utorak u Briselu biti nastavljen... »\nPRIŠTINA - Tehnički pregovori Beograda i Prištine biće nastavljeni u Briselu u utorak 16. januara, a srpsku delegaciju predvodiće direktor Kancelarije za Kosovo i Metohiju Marko Đurić, potvrđeno je Tanjugu u Kancelariji.\nPriština -- Tehnički pregovori Beograda i Prištine biće nastavljeni u Briselu u utorak 16. januara.\nSrpsku delegaciju predvodiće direktor Kancelarije za Kosovo i Metohiju Marko Đurić, potvrđeno je Tanjugu u Kancelariji. Na trodnevnom sastanku teme će biti primena postignutih sporazuma, Zajednica srpskih opština, kao i sloboda... »\nNakon 13 meseci pauze zbog opstrukcije Prištine, tehnički pregovori Beograda i Prištine biće nastavljeni u utorak, potvrđeno je u vladinoj Kancelariji za Kosovo i Metohiju. Reč je o trodnevnom sastanku, a teme razgovora biće primena postignutih sporazuma, Zajednica srpskih opština, sloboda kretanja... »\nŠef kosovske delegacije u tehničkom delu dijaloga Avni Arifi je izjavio da će se dijalog Srbije i Kosova nastaviti u Briselu, u utorak 16. januara. "Očekuje se da 16. januara počne sastanak u Briselu. Mi smo započeli pripreme za taj trodnevni sastanak. Narednih dana biće više informacija o... »\nReč je o trodnevnom sastanku, a teme razgovora biće primena postignutih sporazuma, Zajednica srpskih opština, sloboda kretanja i pravosuđe. Da će pregovori biti nastavljeni u utorak, rekao je ranije danas za medije na albanskom... »\n"Očekuje se da 16. januara počne sastanak u Briselu. Mi smo započeli pripreme za taj trodnevni sastanak. Narednih dana biće više informacija o sastanku", izjavio je Arifi za prištinsku TV Klan Kosova. Arifi je, kao i ranije... »


Negativan prirodni priraštaj porastao za više od 660 odsto\nTanjug 7. oktobra 2021. 10:42\nPODGORICA – Negativni prirodni priraštaj u Crnoj Gori, prema preliminarnim podacima Monstata, je u prvih sedam meseci ove godine u odnosu na celu 2020. porastao za više od 660 posto, odnosno preko šest i po puta u odnosu na kraj prethodne godine, piše podgorička Pobjeda.\nU 2020. godini Crna Gora je prvi put, od kada se vodi statistika, zabeležila negativan prirodni priraštaj, što znači da je tokom posmatranog perioda u zemlji umrlo više ljudi nego što je rođeno. Taj broj je tada iznosio -196, a samo u prvih sedam meseci ove godine ta razlika je narasla za gotovo 662 procenta i iznosi minus 1.297.\nBudući da je reč o preliminarnim podacima ne isključuje se mogućnost, piše list, da broj umrlih bude i povećan zbog naknadnog upisa u matične registre.\nPrema istim podacima, u prvih sedam meseci ove godine u odnosu na prosek ostvaren u periodu od 2015. do 2019. godine, broj rođene dece u Crnoj Gori manji je za 415, a u odnosu na isti period prethodne godine za 189.\nNegativni prirodni priraštaj u prvih sedam meseci ove godine zabeležen je u čak 20 crnogorskih opština, dok je broj novorođenih u odnosu na preminule veći jedino u Podgorici, Budvi, Tuzima i Rožajama.


Profitiraju na našoj muci: Poveæali izvoz na Kosovo za 41 odsto - B92.net\nSkoplje -- Nakon što su privremene prištinske vlasti uvele takse za srpske proizvode, makedonski izvoz na Kosovo poveæan je za 41 odsto.\nIzvor: Tanjug petak, 18.01.2019. | 14:25 -> 18:30\nMišljenja privrednika u Skoplju su podeljena, jer neki smatraju da je ova korist kratkoroèna, dok drugi smatraju da ova prilika treba da se iskoristi kako bi se plasirali kvalitetni proizvodi koji æe biti aktuelni na kosovskom tržištu i nakon povlaèenja prištinskih taksa, piše makedonski list Veèer.\nList za objašnjenje "trgovinskog rata izmeðu Kosova i Srbije" koristi poslovicu "Dok se dvoje svaðaju treæi koristi".\nStatistièki podaci pokazuju da je makedonski izvoz na Kosovu poveæan za 41 odsto u decembru prošle godine. Podaci Carinske uprave pokazuju da je ukupna vrednost makedonskog izvoza na Kosovu iznosila 1,1 milijardu makedonskih denara, odnosno preko 18 miliona evra, a u istom mesecu 2017. godine iznosila je 802 miliona denara, odnosno 13 miliona evra.\nIpak, deo makedonskih privrednika ukazuje da korišæenje takve prilike od Makedonije može biti pogrešno protumaèeno od Srbije, tako da ona "u buduænosti ogranièi ili zabrani izvoz nekih makedonskih proizvoda", navodi Veèer.\nMakedonska poslovna zajednica smatra da su kosovske mere za srpske proizvode zabrinjavajuæe sa stanovišta da se narušava opredeljenje za kreiranje zajednièkog tržišta zemalja na Zapadnom Balkanu.\n"Narušeni su principi na kojima poèiva Centralnoevropski sporazum o slobodnoj trgovini (CEFTA), èija primena je jedan od osnovnih uslova za ubrzan ulaz zemalja regiona na jedinstveno tržište Evropske unije", istièe se u makedonskom listu.\nKako se navodi u zakljuèku, osvajanje tržišta za izvoz u regionu ne treba da bude putem carinskih barijera, veæ uspostavljanjem i poštovanjem liberalnih tržišnih odnosa privreðivanja, ne samo izmeðu zemalja u užem okruženju veæ i s drugim državama, bez blokade i neekonomskih mera, omoguèavajuæi slobodan protok ideja, kapitala i znanja.


Strela-Klajić novi vlasnik Robne kuće u Lebanu – Info Centar Juga\nStrela-Klajić novi vlasnik Robne kuće u Lebanu\nMnogi građani Lebana i okoline sećaju se rada Robne kuće u centru Lebana. Ovaj velelepni objekat, za to vreme, od 1200 kvadratnih metara izgrađen je 1980. godine i bio je u vlasništvu PTK 8. Novembar.\nObjekat je na tri nivoa, a većina Lebančana pamti kako su 80-ih trgovali u samoposluzi, nalik na današnje hipermarkete u tržnim centrima. Na prvom i drugom nivou radile su radnje za lovačku i ribolovačku opremu, belu tehniku, radnje za preradu mesa, moglo se naći I kupiti bilo šta od tekstila, nije bilo potrebe da se odlazi u drugi veći grad u trgovinu.\nNa poslednjem nivou nalazila se kafana Bistro, koja je imala ulaz iz unutrašnjosti objekta i spoljne strane. Robna kuca zapošljavla je 50-ak radnika, a samo Lebane, kako kažu spisi, u to vreme imalo je najveći broj stanovnika.\nStariji građani koji pamte period rada svih dućana u Robnoj kući, kažu da je ona bila “žila kucavica” ovog mesta.\nDanas ovih radnji i kafane Bistro više nema u Robnoj kuci. Pre par godina u zakup je izdata Kinezima, koji na donjem nivou drže radnju. Danas ovaj objekat prokišnjava i izgleda ovako:\nKako saznaje Info centar juga, ovaj objekat u centru Lebana pre par dana kupio je Mijodrag Nedeljković, vlasnik doo Strela Klajić, koji je i potvrdio ovu informaciju.\nLebančani se nadaju da će ova Robna kuca povratiti stari sjaj, uposliti novu radnu snagu a možda opet i oživi kafa „Bistro“, ko zna….\nDragana Bajović Milošević\nOd 232 rezultata na virus korona 31 sa pozitivnim nalazom\nGradski odbor PUPS-a podržava Aleksandra Vučića


Komšić razgovarao sa Swobodom i Marchlom - Index.ba\nTokom sastanka, razgovarano je o aktuelnoj političkoj situaciji u Bosni i Hercegovini, s posebnim osvrtom na izazove u vezi sa aktivnostima iz manjeg bh. entiteta, koje prijete rušenjem ustavnog poretka Bosne i Hercegovine.\nSagovornici su se složili da odgovor na prijetnje rušenjem ustavnog poretka Bosne i Hercegovine mora proći kroz legalizam postupaka te da su jedino institucije države te koje moraju dati odgovor na svaki pokušaj rušenja ustavnog poretka BiH.\nRazgovarano je i o izmjenama Izbornog zakona Bosne i Hercegovine te potcrtano da se te izmjene, i zbog BiH i zbog evropske perspektive BiH, moraju provoditi u okviru implementiranja presuda Evropskog suda za ljudska prava.\nSastanku je prisustvovala i grupa mladih istraživača sa zapadnog Balkana, koji su posjetili Sarajevo, Jajce i Mostar, gdje su se sastali s nizom domaćih i međunarodnih zvaničnika, predstavnika nevladinih organizacija, akademske zajednice i privrede.\nPrethodni članakVarhelyi: U RS znaju gdje je crvena linija i gdje će imati problem sa EU\nNaredni članakDžaferović i Jenča o aktuelnoj političkoj krizi


TRAŽE SE 4 KANDITATA ZA POSAO IZ SNOVA: 3 meseca putuju EVROPOM, dobijaju 5.600 €, povratnu avio-kartu i plaćen smeštaj, a treba samo ovo da urade - Pogledajte!\nTRAŽE SE 4 KANDITATA ZA POSAO IZ SNOVA: 3 meseca putuju EVROPOM, dobijaju 5.600 €, povratnu avio-kartu i plaćen smeštaj, a treba samo ovo da urade\nTuristička kompanija “Bjuzbout” nudi posao iz snova svima koji uživaju u putovanjima i društvenim mrežama.\nNimei, kompanija traži četiri stručnjaka društvenih mreža koji će besplatno putovati i istražiti Evropu. Odabrani će tri meseca putovati Evropom, a jedini uslov je da sve što vide zabeleže i objave na Internetu.\nAgencija “Bjuzbout” traži blogera, vlogera, Instagram i Snepčet zvezdu, a oni će biti izabrani na osnovu talenta za kreiranje sadržaja.\nOdabrana četvorka istraživaće Evropu tri meseca od juna do septembra 2018. godine. Svaki član tima doživeće avanturu vrednu 5.600 evra, imaće plaćen smeštaj, džeparac, a na kraju putovanja dobiće bonus i povratnu avionsku kartu do Velike Britanije.\nTokom tromesečne avanture obići će neka od najpoznatijih mesta u Evropi, kao što su ostrvo Bled, Krakov, San Sebastijan, skrivene dragulje u Austiji i upoznaće se sa lepotama Švajcarske. Jednim malim delom proći će i Srbiju, a vrhunac puta biće sedmodnevno krstarenje hrvatskom obalom.\nOni koji žele da apliciraju za ovo nesvakidašnje besplatno putovanje treba da navedu koju socijalnu mrežu najbolje poznaju kao i da snime video od 60 sekundi u kojem će pokazati zašto agencija treba da izabere baš njih.\nPosle 10.000 muškaraca bivša ELITNA PROSTITUTKA ima nekoliko SAVETA za žene NIT MANJE ZEMLJE, NIT BOGATIJE U srcu Evrope je država sa svega 37.000 stanovnika i jednom PRLJAVOM ZLATNOM TAJNOM\nSrpska svadba iz ugla nemog posmatrača\nJoš kao dete od ukućana sam dobio nadimak “Čuvarkuća” jer nikada nisam išao na slave, veselja i proslave, a naročito svadbe. Sada sam nažalost odrastao i neke ljude prosto moram da ispoštujem, iako na pola svadbe pomislim zašto odmah ne … read more\nTRAGEDIJA JE POTRESLA JUGOSLAVIJU I ZDRAVKA ČOLIĆA: Devojka ih je molila da je puste, a onda je skočila sa 11. sprata\nRekla je: “Nisam više mogla da izdržim… “ Prošle su 44 godine od tragedije koja je potresla celu bivšu Jugu, a o mladoj devojci koja je izgubila život pevao je i Zdravko Čolić, koji se na taj način potrudio da … read more